**Αναλυτική Αιτιολόγηση**

**της πρότασης 6ης Αναθεώρησης**

**του Επιχειρησιακού Προγράμματος**

**«Υποδομές Μεταφορών, Περιβάλλον και Αειφόρος Ανάπτυξη» 2014-2020 (ΕΠ-ΥΜΕΠΕΡΑΑ)**

**Οκτώβριος 2023**

# πλαίσιο υποβολησ της προτασης 6ης αναθεωρησησ

**1.1 Θεσμικό πλαίσιο**

Για την αναδιαμόρφωση της πρότασης 6ης Αναθεώρησης του Επιχειρησιακού Προγράμματος «Υποδομές Μεταφορών, Περιβάλλον και Αειφόρος Ανάπτυξη» (ΕΠ-ΥΜΕΠΕΡΑΑ) και επίσημη υποβολή της προς έγκριση από την Ε. Επιτροπή, λαμβάνονται υπόψη τα εξής:

1. Κανονισμός (ΕΕ) 1303/2013 για τον καθορισμό κοινών διατάξεων για τα Διαρθρωτικά Ταμεία της ΠΠ 2014-2020, όπως ισχύει.
2. Κανονισμός (ΕΕ) 2023/435 για την τροποποίηση του κανονισμού (ΕΕ) 2021/241 όσον αφορά τα κεφάλαια για το REPowerEU στα σχέδια ανάκαμψης και ανθεκτικότητας και για την τροποποίηση του κανονισμού (ΕΕ) 2021/1060, του κανονισμού (ΕΕ) 2021/2115, της οδηγίας 2003/87/ΕΚ και της απόφασης (ΕΕ) 2015/1814
3. EGESIF\_20-0007-02 23/03/2023 NON-PAPER: List of programme specific indicators related to the cohesion policy direct response to the COVID-19 pandemic and under SAFE (Supporting Affordable Energy) (including under REACT-EU)
4. Κατευθυντήριες γραμμές της ΕΕ σχετικά με το κλείσιμο των Επιχειρησιακών Προγραμμάτων (2022/C 474/01).
5. Κανονισμός (ΕΕ) 1060/2021 για τον καθορισμό κοινών διατάξεων για τα Ευρωπαϊκά Ταμεία της ΠΠ 2021-2027.
6. Το με αρ. πρωτ. 56390/03-06-2020 έγγραφο της ΕΑΣ «Οδηγίες για την Αναθεώρηση των Προγραμμάτων του ΕΣΠΑ 2014--2020 στο έτος 2020»
7. Η με αρ. πρωτ. 57724/24-05-2021 εγκύκλιος της ΕΑΣ «Συμπληρωματικές οδηγίες Αναθεώρησης 2021».
8. Η με αρ. πρωτ. 38246/25-04-2023 εγκύκλιος της ΕΥΘΥΠΣ και της ΕΥ Αρχή Πιστοποίησης «Προκαταρκτικές ενέργειες στο πλαίσιο κλεισίματος των Επιχειρησιακών Προγραμμάτων ΕΣΠΑ 2014-2020 αναφορικά με τις τμηματοποιημένες πράξεις και τις προκαταβολές»
9. Η ΚΥΑ αρ. ΥΠΕΧΩΔΕ/ΕΥΠΕ/οικ. 107017/28-8-2006 (ΦΕΚ 1225/Β/5-9-2006) «Εκτίμηση των περιβαλλοντικών επιπτώσεων ορισμένων σχεδίων και προγραμμάτων, σε συμμόρφωση με τις διατάξεις της Οδηγίας 2001/42/ΕΚ «σχετικά με την εκτίμηση των περιβαλλοντικών επιπτώσεων ορισμένων σχεδίων και προγραμμάτων» του ΕΚ και του Συμβουλίου της 27ης Ιουνίου 2001, όπως τροποποιήθηκε και ισχύει.

**1.2 Ιστορικό**

Η απρόσμενη εμφάνιση της πανδημίας COVID-19 και η ανάγκη αντιμετώπισης των αυξημένων αναγκών στον τομέα της δημόσιας υγείας, καθώς και των οικονομικών και κοινωνικών επιπτώσεων από την εξάπλωσή της, επέβαλαν τη μέγιστη δυνατή κινητοποίηση των διαθέσιμων πόρων των συγχρηματοδοτούμενων από την Ε.Ε. Προγραμμάτων. Παράλληλα, η ΕΕ και τα Κ-Μ υιοθέτησαν μια στρατηγική πολλαπλών επιπέδων, η οποία περιέλαβε την τροποποίηση των Κανονισμών του ΕΣΠΑ, προκειμένου να δοθεί μεγαλύτερη ευελιξία στη διαχείριση των διαθέσιμων πόρων των ΕΔΕΤ, ώστε να χρησιμοποιηθούν και για την αντιμετώπιση των επιπτώσεων του COVID-19.

Στο πλαίσιο των ανωτέρω, δρομολογήθηκε εντός του 2020, μέσω μίας διαδικασίας δύο σταδίων, η Αναθεώρηση των ΕΠ του ΕΣΠΑ (4η και 5η Αναθεώρηση), η οποία περιλάμβανε την ανακατανομή πόρων μεταξύ των Προγραμμάτων, από τους χρηματοδοτικούς πίνακες για το έτος 2020, με στόχο σχεδιασμό νέων δράσεων στους τομείς που επλήγησαν ή έπρεπε να ενισχυθούν (π.χ. ενίσχυση της επιχειρηματικότητας και διατήρηση θέσεων εργασίας, δράσεις για την υγεία ή πολιτική προστασία, αντιμετώπιση της ανεργίας κλπ) για την αντιμετώπιση των επιπτώσεων του COVID-19.

Κατόπιν συμφωνίας με τις υπηρεσίες της Ευρωπαϊκής Επιτροπής η υλοποίηση της δομικής 6ης Αναθεώρησης των ΕΠ του ΕΣΠΑ μετατέθηκε χρονικά εντός του 2021, όπου θα υπήρχε η κατάλληλη ετοιμότητα.

Στο πλαίσιο αυτό, η πρώτη πρόταση 6ης Αναθεώρησης του ΕΠ-ΥΜΕΠΕΡΑΑ υπεβλήθη άτυπα στην Ε. Επιτροπή τον Ιούνιο του 2021, σύμφωνα με τις σχετικές οδηγίες της ΕΑΣ (βλ. ανωτέρω). Μετά από διαβουλεύσεις και τεχνικές συναντήσεις με την Ε. Επιτροπή, η πρόταση αναδιαμορφώθηκε.

Τον Οκτώβριο του 2021 υπεβλήθη επίσημα, μέσω SFC, στην Ε. Επιτροπή, μετά από έγκριση της από την Επιτροπή Παρακολούθησης του ΕΠ-ΥΜΕΠΕΡΑΑ. Σε αυτή υπήρχε προσθήκη νέου ΑΠ5Β (ΕΤΠΑ) «Ενίσχυση περιφερειακής κινητικότητας και βελτίωση συνδεσιμότητας νησιωτικών και απομακρυσμένων περιοχών - Δράσεις COVID, ο οποίος είχε συζητηθεί άτυπα με την Ε. Επιτροπή με την αποστολή σχετικού υποστηρικτικού υλικού.

Οι σχετικές διαβουλεύσεις με την Ε. Επιτροπή επί αυτής διήρκησαν 8 μήνες, έως τον Ιούνιο του 2022, οπότε με αίτημα της ελληνικής πλευράς, έγινε απόσυρση της πρότασης από την SFC για τεχνικούς λόγους, προκειμένου να αξιοποιηθεί η δυνατότητα που δινόταν από τον Κανονισμό (ΕΕ) 2022/562 (Άρθρο 25α) περί εφαρμογής ποσοστού συγχρηματοδότησης 100% στους ΑΠ του ΕΠ-ΥΜΕΠΕΡΑΑ, για δαπάνες που δηλώνονταν σε αιτήσεις πληρωμής του, κατά τη διάρκεια του λογιστικού έτους που άρχιζε την 1η Ιουλίου 2021 και έληγε στις 30 Ιουνίου 2022.

Η απόσυρση δεν ήταν αποτέλεσμα της εν εξελίξει διαβούλευσης αλλά της ανάγκης αύξησης της απορρόφησης του Προγράμματος, σύμφωνα με αντίστοιχη δυνατότητα που δόθηκε σε όλα τα ΕΠ του ΕΣΠΑ 2014-2020.

Επισημαίνεται ότι, από το β’ τρίμηνο του 2021 έως και το α΄ τρίμηνο του 2023, πραγματοποιήθηκαν σημαντικές διαδοχικές Τεχνικές Συναντήσεις με εκπροσώπους της Ε. Επιτροπής για την πορεία του Προγράμματος και τις προοπτικές, στις οποίες παρουσιάζονταν διαδοχικά εναλλακτικά σενάρια αναδιαμόρφωσης της πρότασης 6ης Αναθεώρησης, σύμφωνα με την ανατροφοδότηση που υπήρχε κάθε φορά από την Ε. Επιτροπή αλλά και την εντωμεταξύ πρόοδο των έργων του ΕΠ-ΥΜΕΠΕΡΑΑ.

Η πρόταση της 6ης Αναθεώρησης, η οποία βασιζόταν στην πρόοδο που παρουσίαζε το ΕΠ-ΥΜΕΠΕΡΑΑ στις αρχές του 2023, παρουσιάστηκε στην τελική της μορφή αναλυτικά σε εκπροσώπους της DG REGIO της Ε. Επιτροπής κατά την σχετική Τεχνική Συνάντηση (30/3/2023). Σε αυτή είχαν ενσωματωθεί πλέον δύο νέα Μεγάλα Έργα του τομέα Περιβάλλοντος, μετά από πολύμηνη συνεργασία με την Ε. Επιτροπή και τους JASPERS (Ανάπλαση Φαληρικού Όρμου, Διασύνδεση της Κρήτης με το ΕΣΜΗΕ, Φάση ΙΙ, Διασύνδεση Κρήτη – Αττική, βλ. Κεφάλαιο 3 κατωτέρω) καθώς και παρεμβάσεις προς συγχρηματοδότηση υπό τον νέο Κανονισμό (ΕΕ) 2023/435.

Έλαβε κατ΄ αρχήν σύμφωνη γνώμη κατά τη διάρκεια της Τεχνικής Συνάντησης και τον Μάιο του 2023 απεστάλησαν όλα τα συνοδευτικά απαραίτητα έγγραφα για την εσωτερική διαβούλευση των Υπηρεσιών της Ε. Επιτροπής. Στη συνέχεια αυτής απεστάλησαν από τη DG REGIO νέες παρατηρήσεις, ζητήθηκαν διευκρινίσεις και συμπληρωματικά στοιχεία, τα οποία απεστάλησαν τον Ιούλιο του 2023, παρουσιάστηκαν και συζητήθηκαν σε τηλεδιασκέψεις.

Η εκ νέου διαμορφωμένη πρόταση της 6ης Αναθεώρησης όπως αποστάλθηκε τον Αύγουστο του 2023, είχε συνταχθεί λαμβάνοντας υπόψη όλα τα ανωτέρω καθώς και το επικαιροποιημένο Σχέδιο Δράσης (Action Plan) δαπανών για τα έργα του ΕΠ-ΥΜΕΠΕΡΑΑ (Αυγούστου 2023). Εγκρίθηκε με γραπτή διαδικασία από την Επιτροπή Παρακολούθησης του ΕΠ-ΥΜΕΠΕΡΑΑ με την με α.π. 3947/18-9-2023 Απόφαση του Προέδρου της, Ειδικού Γραμματέα Διαχείρισης Προγραμμάτων ΕΤΠΑ & ΤΣ.

Με την ίδια απόφαση εξουσιοδοτήθηκε η ΕΥΔ/ΜΕΤΑΦΟΡΕΣ, ως γραμματεία της Επιτροπής Παρακολούθησης του ΕΠ-ΥΜΕΠΕΡΑΑ 2014-2020, να ενσωματώσει σε αυτό, όταν και όπου απαιτηθεί, τις απαραίτητες επικαιροποιήσεις και προσαρμογές, που θα προκύψουν κατά τη διαβούλευση με τις υπηρεσίες της Ευρωπαϊκής Επιτροπής, με έμφαση σε θέματα που αφορούν στη συγχρηματοδότηση παρεμβάσεων για την αντιμετώπιση των καταστροφών από την πρόσφατη κακοκαιρία Daniel.

Πιο συγκεκριμένα ενσωματώθηκαν στην πρόταση 6ης Αναθεώρησης δράσεις που αφορούν στην αποκατάσταση βλαβών / υποστήριξη έκτακτων αναγκών που προκλήθηκαν στο ανθρωπογενές περιβάλλον από τις πλημμύρες της θεομηνίας DANIEL, από την οποία η χώρα επλήγη στις αρχές Σεπτεμβρίου του 2023. Η θεομηνία DANIEL επέφερε σημαντικές καταστροφές στις Περιφέρειες Θεσσαλίας, Στερεάς Ελλάδας, Αττικής και Πελοποννήσου και απαιτήθηκε η άμεση ενίσχυση των πληγέντων σύμφωνα με το ισχύον θεσμικό πλαίσιο (ν. 4662/2020 και ν. 4797/2021), βάσει των σχετικών ΚΥΑ {17143 (ΦΕΚ 5406 Β'/11.09.2023) και 17176 (ΦΕΚ 5405 Β'/11.09.2023)}, στο πλαίσιο του Εθνικού Σχεδιασμού για τη Διαχείριση Καταστροφών.

# βασικα στοιχεια ΕΓΚΕΚΡΙΜΕΝΟΥ ΕΠ-ΥΜΕΠΕΡΑΑ (5η ΑΝΑΘΕΩΡΗΣΗ)

**2.1 Χρηματοδοτικά Στοιχεία**

Η 4η και 5η Αναθεώρηση του ΕΠ-ΥΜΕΠΕΡΑΑ, εντός του 2020, είχαν ως συνέπεια τη μεταφορά κοινοτικών πόρων του Προγράμματος ύψους 718,8 εκατ. € Κ.Σ. στο ΕΠ Ανταγωνιστικότητα Επιχειρηματικότητα και Καινοτομία (ΕΠΑΝΕΚ).

Παράλληλα, ελήφθη μέριμνα για μέγιστη δυνατή αξιοποίηση των πόρων που παρέμειναν στο Πρόγραμμα, σύμφωνα με την πρόοδο των ενταγμένων έργων του ΕΠ-ΥΜΕΠΕΡΑΑ μέχρι το 2020, καθώς και οι ανελαστικές υποχρεώσεις και οι προτεραιότητες των δύο τομέων πολιτικής του (Μεταφορές, Περιβάλλον).

Διατηρήθηκε - κατά το δυνατόν – η ισορροπία ανάμεσα στους δύο τομείς του Προγράμματος κατά τον επιμερισμό των εναπομεινάντων πόρων ΕΤΠΑ και ΤΣ στους 15 ΑΠ του, χωρίς να μειωθούν οι πόροι Τεχνικής Βοήθειας προκειμένου να συνεχίσει η υποστήριξη των δικαιούχων, της διαχειριστικής αρχής και των αρμόδιων επιτελικών δομών.

Σύμφωνα με την 5η Αναθεώρησή του ΕΠ-ΥΜΕΠΕΡΑΑ, όπως εγκρίθηκε με την C(2020) 8553/27-11-2020 Απόφαση της Ευρωπαϊκής Επιτροπής, τα χρηματοδοτικά στοιχεία του Προγράμματος είναι τα ακόλουθα:

Η συνολική Συγχρηματοδοτούμενη Δημόσια Δαπάνη (ΣΔΔ) του Προγράμματος ανέρχεται σε 4.652 εκατ. €.

Η Κοινοτική Συνδρομή ανέρχεται σε 3.880 εκ.€ (αντιστοιχεί σε σταθμισμένο ποσοστό συγχρηματοδότησης 83,4%). Εξ αυτών, 1.166 εκ.€ προέρχονται από το Ευρωπαϊκό Ταμείο Περιφερειακής Ανάπτυξης (ΕΤΠΑ) όλων των κατηγοριών Περιφερειών (ΛΑΠ, ΜΠ, ΠΑΠ) και τα 2.714 εκ.€ προέρχονται από το Ταμείο Συνοχής (ΤΣ).

Η αντίστοιχη εθνική συμμετοχή ανέρχεται σε 772 εκ.€, που αντιστοιχεί σε σταθμισμένο ποσοστό εθνικής συμμετοχής 16,6%.

Ο **τομέας Μεταφορών** **αξιοποιεί** το **51,8%** των πόρων **του ΕΠ**, με 2.004,1 εκ.€ ΚΣ που αντιστοιχεί σε ΣΔΔ 2.411,2 εκ.€.

Ο **τομέας Περιβάλλοντος** **αξιοποιεί** το **46,1%** των πόρων **του ΕΠ**, με 1.796,4 εκ.€ ΚΣ που αντιστοιχεί σε ΣΔΔ 2.145,5 εκ.€.

Για την υποστήριξη της εφαρμογής του ΕΠ (**Τεχνική Βοήθεια**) διατίθεται το **2,1%** των πόρων **του** **ΕΠ**, με 79,8 εκ.€ ΚΣ που αντιστοιχεί σε ΣΔΔ 95,4 εκ.€.

**2.2 Στρατηγική και στόχευση των δύο Τομέων**

Το ΕΠ-ΥΜΕΠΕΡΑΑ, βάσει της εγκεκριμένης 5ης Αναθεώρησής του, αποτελεί το κύριο μέσο για την επίτευξη των εθνικών στόχων του ΕΣΠΑ 2014-2020 για τους δύο τομείς Μεταφορών και Περιβάλλοντος.

Σε ότι αφορά στον **Τομέα Μεταφορών** η στρατηγική και η στόχευση εστιάζουν σε:

* Προώθηση της ολοκλήρωσης μέρους των υποδομών του βασικού Διευρωπαϊκού Δικτύου Μεταφορών ΔΕΔ-Μ (οδικών και σιδηροδρομικών) και η περαιτέρω ανάπτυξη / αναβάθμιση του αναλυτικού ΔΕΔ-Μ (με έμφαση στο οδικό και σιδηροδρομικό, αλλά και επιλεγμένες παρεμβάσεις λιμένων και αεροδρομίων).

Το Πρόγραμμα συγχρηματοδοτεί παρεμβάσεις σύμφωνα με το Στρατηγικό Πρόγραμμα Επενδύσεων Μεταφορών (ΣΠΕΜ) της χώρας και - πλέον – σύμφωνα με το εγκεκριμένο Εθνικό Στρατηγικό Σχέδιο Μεταφορών (ΕΣΣΜ).

* Προώθηση των συνδυασμένων μεταφορών και εκσυγχρονισμός του συστήματος μεταφορών.
* Βελτίωση της ασφάλειας μεταφορών.
* Ανάπτυξη και επέκταση βιώσιμων και οικολογικών αστικών μεταφορών (αστικών μέσων σταθερής τροχιάς και λοιπών καθαρών επιφανειακών μέσων).

Οι παρεμβάσεις αφορούν σε:

(α) Σταδιακή ολοκλήρωση του βασικού σιδηροδρομικού άξονα της χώρας ΠΑΘΕ/Π, σε συνέργεια με την κοινοτική διευκόλυνση «Συνδέοντας την Ευρώπη/ Connecting Europe Facility»,

(β) Υλοποίηση επιλεγμένων τμημάτων του αναλυτικού οδικού δικτύου, που ενισχύουν τη συνεκτικότητα του οδικού και του συνολικού ΔΕΔ-Μ συμπληρωματικά προς τις ήδη ολοκληρωμένες παρεμβάσεις (μέσω Συμβάσεων Παραχώρησης) του ΕΠ-ΕΠ 2007-2013,

(γ) Δημιουργία νέων ή/και τη βελτίωση υφιστάμενων υποδομών λιμένων και περιφερειακών νησιωτικών αεροδρομίων του ΔΕΔ-Μ της χώρας, συμπεριλαμβανομένης του Α/Δ Καστελλίου στη νησιωτική Περιφέρεια Κρήτης (βασικό ΔΕΔ-Μ),

(δ) Διασυνδέσεις του διευρωπαϊκού οδικού και σιδηροδρομικού δικτύου, που ενισχύουν την περιφερειακή κινητικότητα και βελτιώνουν τη συνδεσιμότητα απομακρυσμένων ή/και νησιωτικών περιοχών,

(ε) Βελτίωση των επιπέδων ασφάλειας μεταφορών: οδικής, ναυσιπλοΐας και αεροναυτιλίας,

(στ) Προώθηση των καθαρών αστικών και προαστιακών μεταφορών σε Αθήνα και Θεσσαλονίκη, με στόχο τη σημαντική αύξηση της χρήσης περιβαλλοντικά φιλικών μέσων μεταφοράς στα δύο μητροπολιτικά κέντρα της χώρας .

Οι σχετικές παρεμβάσεις αφορούν στην ολοκλήρωση της βασικής γραμμής ΜΕΤΡΟ και της επέκτασής της προς Καλαμαριά στη Θεσσαλονίκη, στην ολοκλήρωση της επέκταση της γραμμής 3 (Χαϊδάρι – Πειραιάς) στο ΜΕΤΡΟ Αθήνας, στην προμήθεια φιλοπεριβαλλοντικών λεωφορείων σε Αθήνα και Θεσσαλονίκη.

Σε ότι αφορά στον **τομέα Περιβάλλοντος** η στρατηγική και η στόχευση εστιάζουν σε:

* Εκπλήρωση απαιτήσεων του Ευρωπαϊκού Περιβαλλοντικού Κεκτημένου (ΕΠεΚ), στους τομείς των Στερεών Αποβλήτων, Λυμάτων και Υδάτων, λαμβάνοντας συνδυαστικά υπόψη και την ιεράρχηση των αναγκών που προκύπτουν από την εθνική προτεραιοποίηση. Για την καλύτερη αξιοποίηση των διαθέσιμων πόρων και τη μεγιστοποίηση των αναμενόμενων αποτελεσμάτων προωθούνται στρατηγικές συνέργειες με τα λοιπά Περιφερειακά Επιχειρησιακά Προγράμματα του ΕΣΠΑ 2014-2020, που συγχρηματοδοτούν αντίστοιχες δράσεις.
* Προσαρμογή στην Κλιματική Αλλαγή - Πρόληψη και Διαχείριση Κινδύνων.
* Βελτίωση της ενεργειακής απόδοσης και αξιοποίησης ΑΠΕ σε δημόσια κτίρια.
* Διατήρηση του φυσικού περιβάλλοντος και της βιοποικιλότητας.
* Αστική Ανάπλαση και Αναζωογόνηση.

Οι παρεμβάσεις αφορούν σε έργα υποδομής σε όλη την επικράτεια για:

(α) Τη βελτίωση της ενεργειακής αποδοτικότητας (έμφαση στην ενεργειακή αναβάθμιση αθλητικών εγκαταστάσεων, νοσοκομείων, πανεπιστημίων, τηλεθερμάνσεις πόλεων),

(β) Την αντιπλημμυρική προστασία πόλεων (αντιπλημμυρικά έργα με έμφαση στην Περιφέρεια Αττικής),

(γ) Τη συλλογή και διαχείριση στερεών αποβλήτων (προμήθειες για τη διαλογή στην πηγή, Μονάδες Επεξεργασίας Απορριμμάτων, ΧΥΤΥ)

(δ) Τη συλλογή και διαχείριση λυμάτων (δίκτυα αποχέτευσης, εγκαταστάσεις επεξεργασίας λυμάτων – ΕΕΛ),

(ε) Τη διαχείριση υδατικών πόρων (έργα υδρεύσεων, αφαλατώσεων, περιορισμού διαρροών),

(στ) Παρεμβάσεις αστικής αναζωογόνησης και αξιοποίησης του τουριστικού δυναμικού αστικών και φυσικών περιοχών της χώρας

(ζ) Υποστήριξη της διαμόρφωσης, εφαρμογής και αξιολόγησης περιβαλλοντικών πολιτικών στους τομείς

* της παρακολούθησης και διαχείρισης υδατικών πόρων,
* της αντιμετώπισης των φαινομένων της κλιματικής αλλαγής,
* της προστασίας του φυσικού περιβάλλοντος και της βιοποικιλότητας.

# Βασικα στοιχεια διαμορφωσης της προτασης 6ης Αναθεώρησησ

Η πρόταση 6ης Αναθεώρησης του ΕΠ-ΥΜΕΠΕΡΑΑ λαμβάνει υπόψη τη δυναμική και την προοπτική ολοκλήρωσης των έργων του Προγράμματος (ενταγμένων και προς ένταξη) **βάσει των στοιχείων του Σχεδίου** **Δράσης** του (προβλέψεις **Αυγούστου** **2023)**, όπως διαμορφώθηκε για το τελευταίο εξάμηνο επιλεξιμότητας δαπανών της ΠΠ 2014-2020.

**Οι** προτεινόμενες **τροποποιήσεις αφορούν** σε:

(α) Αναδιαμόρφωση των χρηματοδοτικών πινάκων του, λόγω:

* της δημιουργίας του νέου ΑΠ 10Β (πόροι Ταμείου Συνοχής)
* της ανακατανομής των πόρων (ΕΤΠΑ, Ταμείου Συνοχής) μεταξύ ΑΠ, τομέων και υποτομέων του Προγράμματος.

(β) Επικαιροποίηση του περιεχομένου (κείμενα) του ανά Άξονα Προτεραιότητας, της στοχοθεσίας του (γενικοί και ειδικοί στόχοι, δείκτες εκροής/αποτελέσματος).

(γ) Επικαιροποίηση των στόχων του Πλαισίου Επίδοσης για το έτος 2023 και των σχετικών μεθοδολογικών Εγγράφων (Πλαισίου και Δεικτών).

(δ) Επικαιροποίηση του καταλόγου των Μεγάλων Έργων του.

Η πρόταση έχει διαμορφωθεί **ώστε να επιτυγχάνονται** τα κάτωθι:

* Η βέλτιστη αξιοποίηση των διαθέσιμων πόρων του ΕΠ-ΥΜΕΠΕΡΑΑ σύμφωνα με τις εθνικές πολιτικές της χώρας για τους τομείς Μεταφορών και Περιβάλλοντος,
* Το ασφαλές «κλείσιμο» του και την απορρόφηση του συνόλου των διαθέσιμων κοινοτικών πόρων ΕΤΠΑ και Ταμείου Συνοχής
* Η διατήρηση της στρατηγικής του με επικαιροποίηση της στόχευσής του
* Η αξιοποίηση των δυνατοτήτων που δίνονται από τον νέο Κανονισμό (ΕΕ) 2023/435
* Η ενσωμάτωση στοιχείων της 4ης και 5ης Αναθεώρησης του, όπως αυτό προβλεπόταν ήδη από τα έτη 2020 και 2021 στις σχετικές οδηγίες της ΕΑΣ για την 6η Αναθεώρηση του Προγράμματος,
* Η ενσωμάτωση παρεμβάσεων που συζητήθηκαν και συμφωνήθηκαν με την Ε. Επιτροπή στο πλαίσιο της συνεργασίας και διαβούλευσης που υπάρχει από το β΄ εξάμηνο του 2021 μέχρι σήμερα
* Η ενσωμάτωση όλων των νέων δράσεων που υποστηρίζονται από πόρους του Προγράμματος, οι οποίες εγκρίθηκαν από την Επιτροπή Παρακολούθησης του με διαδοχικές εμπροσθοβαρείς εξειδικεύσεις και τη χρήση σημαντικής υπερδέσμευσης,
* Η διασφάλιση της ολοκλήρωσης των τμηματοποιημένων έργων των τομέων Μεταφορών και Περιβάλλοντος από ΕΠ της ΠΠ 2007-2013,
* Η εκπλήρωση των απαραίτητων προϋποθέσεων για την τμηματοποίηση των νέων έργων των τομέων Μεταφορών, Περιβάλλοντος και Ενέργειας και ολοκλήρωση τους από πόρους των Προγραμμάτων ΜΕΤΑΦΟΡΕΣ, ΠΕΚΑ και κάποιων ΠΕΠ της ΠΠ 2021-2027 (σύμφωνα με τις Κατευθυντήριες γραμμές της ΕΕ σχετικά με το κλείσιμο των Επιχειρησιακών Προγραμμάτων). Εξασφαλίζεται κατά αυτόν τον τρόπο η συνέργεια και μεταξύ συναφών Προγραμμάτων των δύο Προγραμματικών Περιόδων.

Επισημαίνεται ότι τα έργα που θα ολοκληρωθούν ως τμηματοποιημένα με πόρους των Προγραμμάτων ΜΕΤΑΦΟΡΕΣ 2021-2027, ΠΕΚΑ 2021-2027 και κάποιων επιμέρους Περιφερειακών (α) πληρούν τα προβλεπόμενα στις κατευθυντήριες γραμμές της ΕΕ σχετικά με το κλείσιμο των Επιχειρησιακών Προγραμμάτων και (β) λαμβάνουν τις προϋποθέσεις που τίθενται από την Ε. Επιτροπή για επιμέρους υπο-τομείς.

Τέλος, σύμφωνα με τις σχετικές διαβουλεύσεις, διαμορφώνονται Παραρτήματα στην παρούσα Αναλυτική Αιτιολογική Έκθεση για την παροχή όλων των απαραίτητων επιπλέον στοιχείων και διευκρινίσεων που έχουν ζητηθεί από την Ε. Επιτροπή, ως προϋπόθεση για την οριστικοποίηση και αποδοχή της πρότασης 6ης Αναθεώρησης σε ότι αφορά στους κάτωθι υπο-τομείς:

* Διαχείρισης Στερεών Αποβλήτων
* Διαχείρισης Υδατικών Πόρων
* Βιοποικιλότητας
* Βιώσιμης Αστικής Κινητικότητας / Ηλεκτροκίνησης
* Σιδηροδρομικών έργων.

# προτεινομενεσ Τροποποίησεισ Χρηματοδοτικών Στοιχείων 6ης αναθεωρησης

Στην 6η Αναθεώρηση του ΕΠ-ΥΜΕΠΕΡΑΑ προτείνονται σημαντικές τροποποιήσεις στα χρηματοδοτικά στοιχεία του Προγράμματος, όπως παρουσιάζεται, ανά ΑΠ, Ταμείο, Κατηγορίας Περιφέρειας, Τομέα και υπο-τομέα, στον συνημμένο πίνακα του Παραρτήματος Ι.

Όπως έχει ζητηθεί από την Ε. Επιτροπ,ή στον εν λόγω πίνακα γίνεται σύγκριση με τα αντίστοιχα στοιχεία της εγκεκριμένης 5ης Αναθεώρησής του ΕΠ, καθώς και αθροιστική σύγκριση των στοιχείων ανά υπο-τομέα και Τομέα. Επίσης, παρατίθενται οι προβλέψεις του Σχεδίου Δράσης Αυγούστου 2023.

Συνοπτικά, η εικόνα είναι η εξής:

(α) **Διατηρείται η Κοινοτική Συνδρομή** του **Προγράμματος** στα 3.880,2 εκ.€, που αντιστοιχεί πλέον σε σταθμισμένο ποσοστό συγχρηματοδότησης 84,45%.

(β) **Μειώνεται** **η Εθνική Συμμετοχή** του Προγράμματος, κατά 57,4 εκ.€, η οποία οριστικοποιείται στα 714,5 εκ.€, που αντιστοιχεί σε σταθμισμένο ποσοστό συμμετοχής 15,55%.

(γ) **Μειώνεται η ΣΔΔ** του **Προγράμματος**, κατά 57,4 εκ.€, η οποία οριστικοποιείται στα 4.594,7 εκ.€.

(δ) **Προστίθεται ο νέος ΑΠ10B,** που συγχρηματοδοτείται από πόρους Ταμείου Συνοχής υπό τον προγραμματισμό του τομέα Περιβάλλοντος, για την εφαρμογή των προβλεπόμενων στον Καν.(ΕΕ) 2023/435 (SAFE - Supporting Affordable Energy).

(ε) **Καταργείται ο ΑΠ02** από τον προγραμματισμό του τομέα Μεταφορών. Οι πόροι ΕΤΠΑ Περισσότερο Αναπτυγμένων Περιφερειών (ΠΑΠ) μεταφέρονται στον ΑΠ10 όπου απαιτούνται για τη συγχρηματοδότηση του Μεγάλου Έργου του Διασύνδεσης της Κρήτης με το ΕΣΜΗΕ, Φάση ΙΙ, Διασύνδεση Κρήτη – Αττική (βλ. κεφάλαιο 5 κατωτέρω).

(στ) **Ενσωματώνονται στο Πρόγραμμα** αποκατάστασης βλαβών / υποστήριξη έκτακτων αναγκών που προκλήθηκαν στο ανθρωπογενές περιβάλλον από τις πλημμύρες της θεομηνίας DANIEL, στο πλαίσιο του Εθνικού Σχεδιασμού για τη Διαχείριση Καταστροφών, όπως αυτός περιγράφεται στο Παράρτημα VI.

(ζ) **Ανακατανέμονται οι πόροι μεταξύ των ΑΠ** των δύο Τομέων (Μεταφορών & Περιβάλλοντος) και της Τεχνικής Βοήθειας του Προγράμματος.

Οι προτεινόμενες τροποποιήσεις των χρηματοδοτικών στοιχείων ανά Τομέα και υπο-τομέα και σχετικές διευκρινίσεις παρουσιάζονται κατωτέρω.

**4.1 Τομέας Μεταφορών**

* + Προτείνεται **μείωση** της τάξης του **20,5% των πόρων του τομέα Μεταφορών** (σε όρους ΚΣ) ως προς το ισχύον πρόγραμμα.Πιο συγκεκριμένα, **μειώνονται** συνολικά **οι** διαθέσιμοι **πόροι** **κατά** **410,5 εκ.€ ΚΣ** που αντιστοιχεί σε 485,5 εκ.€ ΣΔΔ**.**
  + **Αξιοποιείται** πλέον για τα έργα του τομέα Μεταφορών **το 41,1% των κοινοτικών πόρων του ΕΠ**, δηλαδή 1.593,6 εκ. € ΚΣ που αντιστοιχεί σε ΣΔΔ ύψους 1.925,7 εκ.€.
  + **Μειώνονται** σημαντικά **οι πόροι** του ΕΠ **για** τα **σιδηροδρομικά** έργα, κατά 60,5%, λαμβάνοντας υπόψη, μεταξύ άλλων, τα προβλήματα που έχουν προκύψει στην υλοποίηση των νέων συμβασιοποιημένων σιδηροδρομικών έργων που χωροθετούνται στην Περιφέρεια Θεσσαλίας, η οποία επλήγη σημαντικά από τη θεομηνία DANIEL, τον Σεπτέμβριο του 2023, καθώς και η δυναμική των έργων που παραμένουν στο Πρόγραμμα.

Οι καθυστερήσεις στην έναρξη υλοποίησης των νέων σιδηροδρομικών έργων και αντίστοιχα στη δυνατότητα απορρόφησης των πόρων του υπο-τομέα οφείλονται σε:

* Περιορισμένη ωριμότητα τους.
* Σημαντική καθυστέρηση για την κάλυψη των απαιτήσεων υποστηρικτικών στοιχείων (μελέτες σκοπιμότητας, ΑΚΟ, επιπτώσεις κλιματικής αλλαγής και συνεργασία με JASPERS.
* Χρονοβόρες διαδικασίες ανάθεσης μελετών, δικαστικές εμπλοκές σε διαγωνισμούς, καθυστερήσεις στην οριστικοποίηση των τευχών δημοπράτησης τους.

Οι σχετικές δημοπρατήσεις εκείνων των σιδηροδρομικών έργων που παραμένουν στο ΕΠ-ΥΜΕΠΕΡΑΑ έγιναν το 2021 και οι συμβασιοποιήσεις ολοκληρώθηκαν μέχρι το τέλος του 2022.

Επιπλέον, λαμβάνονται υπόψη τα προβλήματα που έχουν προκύψει στην υλοποίηση των νέων συμβασιοποιημένων σιδηροδρομικών έργων που χωροθετούνται στην Περιφέρεια Θεσσαλίας, η οποία επλήγη σημαντικά από τη θεομηνία DANIEL, τον Σεπτέμβριο του 2023.

Στο Παράρτημα ΙΙ δίνεται αναλυτικά η πληροφορία που ζητήθηκε από την Ε. Επιτροπή για την εκτιμώμενη πρόοδο των σιδηροδρομικών έργων που συγχρηματοδοτούνται από το ΕΠ-ΥΜΕΠΕΡΑΑ.

* + **Μειώνονται** σημαντικά **οι πόροι** του ΕΠ **για** τα **έργα λιμενικών υποδομών και** τις **προμήθειες ασφάλειας ναυσιπλοΐας** κατά 60,2%. Λαμβάνεται υπόψη (α) η δυναμική των σχετικών έργων που παραμένουν στο Πρόγραμμα και (β) η αναγκαιότητα μεταφοράς πόρων από τον ΑΠ06 στον ΑΠ11 για τη συγχρηματοδότηση παρεμβάσεων αποκατάστασης βλαβών / υποστήριξη έκτακτων αναγκών που προκλήθηκαν στο ανθρωπογενές περιβάλλον από τις πλημμύρες της θεομηνίας DANIEL.

Η μείωση των διαθέσιμων πόρων της 5ης Αναθεώρησης για τον υπο-τομέα των θαλάσσιων μεταφορών, λόγω μειωμένης δυναμικής των σχετικών έργων, οφείλεται κυρίως σε:

* Χρονοβόρες διαγωνιστικές διαδικασίες (ενστάσεις, προσφυγές, ματαιώσεις) για τη συμβασιοποίηση των έργων ασφάλειας ναυσιπλοΐας και κατ’ επέκταση περιορισμένη πρόοδο στην υλοποίηση επιμέρους έργων.
* Μεταφορά του έργου VTMIS, ήδη από τον Ιούνιο του 2022, στο Πρόγραμμα ΜΕΤΑΦΟΡΕΣ 2021-2027 ως έργο στρατηγικής σημασίας.

Αξιοποιείται η δυνατότητα τμηματοποίησης έργων ασφάλειας ναυσιπλοΐας στο Πρόγραμμα ΜΕΤΑΦΟΡΕΣ 2021-2027 εντός του 2023, προκειμένου να αξιοποιηθούν οι σχετικοί πόροι για την καταχώριση τυχόν δαπανών που θα προκύψουν εντός του έτους και δεν καταχωρηθούν στο ΕΠ-ΥΜΕΠΕΡΑΑ.

* + **Μειώνονται** σημαντικά **οι πόροι** του ΕΠ **για** τα **έργα αεροδρομίων** και **ασφάλειας αεροναυτιλίας,** με μείωσητης τάξης του72,6%. Λαμβάνεται υπόψη (α) η δυναμική των έργων που παραμένουν στο Πρόγραμμα (β) η αναγκαιότητα μεταφοράς πόρων από τον ΑΠ07 στον ΑΠ11 για τη συγχρηματοδότηση παρεμβάσεων αποκατάστασης βλαβών / υποστήριξης έκτακτων αναγκών που προκλήθηκαν στο ανθρωπογενές περιβάλλον από τις πλημμύρες της θεομηνίας DANIEL.

Η μείωση των διαθέσιμων πόρων της 5ης Αναθεώρησης για τον υπο-τομέα των αεροπορικών μεταφορών, λόγω μειωμένης δυναμικής των σχετικών έργων, οφείλεται κυρίως σε:

* Απόφαση για μη συγχρηματοδότηση του έργου του Α/Δ του Καστελλίου στην Περιφέρεια Κρήτης.
* Καθυστερήσεις κατά την οριστικοποίηση του ιδιοκτησιακού καθεστώτος ορισμένων περιφερειακών νησιωτικών αεροδρομίων που οδήγησαν σε καθυστερήσεις στην έναρξη υλοποίησης των έργων.
* Χαμηλή ωριμότητα των έργων υποδομών.
* Καθυστερήσεις στη συμβασιοποίηση επιμέρους έργων προμηθειών συστημάτων αεροναυτιλίας.

Αξιοποιείται η δυνατότητα τμηματοποίησης έργων ασφάλειας αεροναυτιλίας στο Πρόγραμμα ΜΕΤΑΦΟΡΕΣ 2021-2027, εντός του 2023, προκειμένου να αξιοποιηθούν οι σχετικοί πόροι για την καταχώριση τυχόν δαπανών που θα προκύψουν εντός του έτους και δεν καταχωρηθούν στο ΕΠ-ΥΜΕΠΕΡΑΑ.

* + **Μειώνονται** σε μικρό βαθμό **οι πόροι** του **για** τις **καθαρές αστικές μεταφορές,** κατά 6,7%,κυρίωςλόγω αφαίρεσης από τον προγραμματισμό του Μεγάλου Έργου «Βελτίωση αστικών συγκοινωνιών Αθήνας - Προμήθεια Φιλο-περιβαλλοντικών Λεωφορείων».

Η παρέμβαση θα συγχρηματοδοτηθεί από το Πρόγραμμα ΜΕΤΑΦΟΡΕΣ 2021-2027, στο πλαίσιο της επιτάχυνσης φιλόδοξων στρατηγικών επενδύσεων ηλεκτροκίνησης σε Αττική και Θεσσαλονίκη, σε συνέργεια με παρόμοιες επενδύσεις που πραγματοποιούνται στο πλαίσιο του Ταμείου Ανάπτυξης και Ανθεκτικότητας.

* + **Αυξάνονται ελάχιστα** **οι πόροι** **για** τα **οδικά** έργα και την **οδική ασφάλεια**, κατά 2,2%. Η αύξηση αφορά στα ήδη ενταγμένα και σε εξέλιξη σημαντικά έργα επί των διευρωπαϊκών δικτύων μεταφορών (ΔΕΔ-Μ) και συνδέσεων με αυτά.

**4.2 Τομέας Περιβάλλοντος**

* + Προτείνεται **αύξηση** της τάξης του **25% των πόρων του τομέα Περιβάλλοντος** (σε όρους ΚΣ) ως προς την 5η Αναθεώρησή του ΕΠ-ΥΜΕΠΕΡΑΑ.Πιο συγκεκριμένα, **αυξάνονται** συνολικά **οι** διαθέσιμοι **πόροι** **κατά** **449,7 εκ.€ ΚΣ** που αντιστοιχεί σε 475 εκ.€ ΣΔΔ.
  + **Αξιοποιείται** πλέον για τα έργα του τομέα Περιβάλλοντος **το 57,9%** **των κοινοτικών πόρων του ΕΠ**, δηλαδή **2.246 εκ. € ΚΣ** που αντιστοιχεί σε ΣΔΔ ύψους 2.620,5 εκ.€.
  + **Αυξάνονται** **οι πόροι για** τα έργα **διαχείρισης υδατικών πόρων**, όπως είχε αποτυπωθεί ως μελλοντική ανάγκη και στις αιτιολογικές εκθέσεις της 4ης και 5ης Αναθεώρησης του ΕΠ-ΥΜΕΠΕΡΑΑ.

Η προτεινόμενη αύξηση, κατά 127,2% σε όρους ΚΣ, συνάδει με τον αρχικό προγραμματισμό του ΕΠ-ΥΜΕΠΕΡΑΑ, του οποίου η υποστήριξη συνεχίστηκε και μετά την 5η Αναθεώρηση, με την αξιοποίηση υπερδέσμευσης. Πλέον, ενσωματώνονται ξανά στο Πρόγραμμα τα εν εξελίξει σχετικά έργα, σύμφωνα με τα περιγραφόμενα στο κεφάλαιο 5 κατωτέρω.

* + **Αυξάνονται οι πόροι για έργα διαχείρισης πλημμυρών**, κατά 140,1% σε όρους ΚΣ, λόγω:
* Της ενσωμάτωσης νέων αντιπλημμυρικών έργων, σύμφωνα με τα περιγραφόμενα στο κεφάλαιο 5 κατωτέρω.
* Της ενσωμάτωσης παρεμβάσεων αποκατάστασης του ανθρωπογενούς περιβάλλοντος μετά από τη θεομηνία DANIEL, στο πλαίσιο του Εθνικού Σχεδιασμού για Διαχείρισης Καταστροφών, σύμφωνα με τα περιγραφόμενα στο κεφάλαιο 5 κατωτέρω και του Παραρτήματος VI.
  + **Αυξάνονται** **οι πόροι για** τα έργα **αστικής αναζωογόνησης** κατά 397,2% σε όρους ΚΣ, λόγω:
* Της ενσωμάτωσης του νέου Μεγάλου Έργου της Ανάπλασης του Φαληρικού Όρμου, σύμφωνα με τα περιγραφόμενα στο κεφάλαιο 5 κατωτέρω.
* Της υποστήριξης του αρχικού προγραμματισμού του ΕΠ-ΥΜΕΠΕΡΑΑ, η οποία συνεχίστηκε και μετά την 5η Αναθεώρηση του, με την αξιοποίηση υπερδέσμευσης.
  + **Αυξάνονται οι πόροι για** τη συγχρηματοδότηση **ενεργειακών έργων** και **παρεμβάσεων** υποστήριξης της **αντιμετώπισης της ενεργειακής κρίσης** κατά 463,8% σε όρους ΚΣ, με την ενσωμάτωση νέων έργων / παρεμβάσεων ιδιαίτερα υψηλού Π/Υ στον προγραμματισμό, σύμφωνα με τα περιγραφόμενα στο κεφάλαιο 5 κατωτέρω.
* **Μειώνονται** **οι πόροι** του **για** τα έργα **διαχείρισης στερεών αποβλήτων** κατά 32,9% σε όρους ΚΣ.Πρόκειται για την ελάχιστη δυνατή μείωση (strict minimum reduction), όπως ζητήθηκε από την Ε. Επιτροπή, λαμβάνοντας υπόψη τη δυναμική των σχετικών έργων. Οι καθυστερήσεις στην υλοποίηση και αντίστοιχα απορρόφηση των πόρων του υπο-τομέα οφείλονται σε:
* Διαδικασίες ωρίμανσης των έργων, συμπεριλαμβανομένων και θεμάτων κρατικών ενισχύσεων.
* Χρονοβόρες διαδικασίες οριστικοποίησης και συμβασιοποίησης του φυσικού αντικειμένου των έργων των ΜΕΑ, λόγω των τεχνικών προσαρμογών εκείνων που αρχικά σχεδιάστηκαν με βάση την Οδηγία 2008/98/ΕΕ και τους ΠΕΣΔΑ έτους 2016 και πλέον θα πρέπει να υλοποιηθούν σύμφωνα με τα απαιτούμενα στις οδηγίες για την Κυκλική Οικονομία.
* Διαδικασίες σταδιακής ενεργοποίησης των δράσεων/έργων διαλογής στην πηγή και ανακύκλωσης ανάλογα και με τη διασφάλιση σχετικών αποδεκτών.

Η μείωση αφορά μόνο σε έργα υποδομών διαχείρισης Αστικών Στερεών Αποβλήτων (ΜΕΑ/ΜΕΒΑ, ΧΥΤΥ/ΧΥΤΑ) που παραμένουν στον προγραμματισμό του ΕΠ-ΥΜΕΠΕΡΑΑ, αλλά έχουν παρουσιάσει σημαντικές καθυστερήσεις στις συμβασιοποιήσεις ή/και στην πρόοδο υλοποίησης τους.

Τα εν λόγω έργα υποστηρίζουν την εφαρμογή του Εθνικού Σχεδιασμού Διαχείρισης Απορριμμάτων (ΕΣΔΑ) της χώρας, όπως κάθε φορά ισχύει και των οικείων εγκεκριμένων ΠΕΣΔΑ και κατ΄ επέκταση και τον προγραμματισμό του αρμόδιου Υπουργείου πολιτικής (ΥΠΕΝ) για την υλοποίηση και λειτουργία των μεγάλων μονάδων διαχείρισης ΑΣΑ σε όλες τις Περιφέρειες της χώρας.

Λαμβάνοντας υπόψη τις αλλαγές του ΕΠΕκ κατά τη διάρκεια της ΠΠ 2014-2020, προς την κατεύθυνση της αύξησης των στόχων ανακύκλωσης, και δεδομένων των καθυστερήσεων στην υλοποίηση δράσεων διαχείρισης στερεών αποβλήτων που προβλέπονταν στο ΕΠ-ΥΜΕΠΕΡΑΑ, οι επενδύσεις για χωριστή συλλογή και επεξεργασία αποβλήτων θα επιταχυνθούν και προτεραιοποιηθούν προς εμπροσθοβαρή εφαρμογή κατά την ΠΠ 2021-27, σύμφωνα με τα αντίστοιχα Περιφερειακά Σχέδια Διαχείρισης Αποβλήτων τα οποία στην παρούσα φάση είναι υπό αναθεώρηση. Η συνολική αντιμετώπιση των θεμάτων που έχουν τεθεί από την Ε. Επιτροπή για τη διαχείριση στερεών αποβλήτων κατά την ΠΠ 2021-2027 αποτυπώνεται, μεταξύ άλλων, στη με α.π. 99971/27-10-2023 επιστολή του ΓΓ Επενδύσεων και Ανάπτυξης και ΓΓ Συντονισμού Διαχείρισης Αποβλήτων (Παράρτημα ΙΙΙ).

* + **Μειώνονται** **οι πόροι** του **για** τα έργα **διαχείρισης λυμάτων** κατά 22,4% σε όρους ΚΣ, λαμβάνοντας υπόψη τις ρεαλιστικές προβλέψεις για τα σχετικά έργα (δίκτυα αποχέτευσης και εγκαταστάσεις επεξεργασίας λυμάτων) μετά την πλήρη συμβασιοποίησή τους.

Η μείωση οφείλεται σε:

* Καθυστερήσεις στη συμβασιοποίηση και κατ΄ επέκταση στην πρόοδο των επιμέρους υπο-έργων των δύο Μεγάλων Έργων των οικισμών Β’ Προτεραιότητας της Περιφέρειας Αττικής (Συλλογή, επεξεργασία αστικών λυμάτων και διάθεση-επαναχρησιμοποίηση επεξεργασμένων εκροών των Δήμων Ραφήνας-Πικερμίου, Σπάτων-Αρτέμιδος, Μαραθώνα)
* Σημαντικών εκπτώσεων κατά τη συμβασιοποίηση των νέων συνήθων έργων.

Τα συγχρηματοδοτούμενα έργα του Προγράμματος υποστηρίζουν την εφαρμογή της Οδηγίας 91/271/ΕΟΚ σε οικισμούς Α’, Β’ και Γ’ Προτεραιότητας και συμπεριλαμβάνονται στο εγκεκριμένο Επιχειρησιακό Σχέδιο Λυμάτων της ΠΠ 2014-2020.

Στο Παράρτημα ΙV δίνεται η συνολική εικόνα σε ότι αφορά στο πλήθος των non-compliant αλλά και των compliant οικισμών της Προτεραιότητας της Οδηγίας 91/271/ΕΟΚ, που υποστηρίζονται από τα έργα του ΕΠ-ΥΜΕΠΕΡΑΑ.

* + **Μειώνονται οι πόροι** του **για** τα έργα **βιοποικιλότητας** κατά 38,7% σε όρους ΚΣ,βάσει την προόδου και της ρεαλιστικής εκτίμησης υλοποίησης δαπανών των σχετικών ενταγμένων έργων.

Ένας από τους βασικούς λόγος των παρατηρούμενων καθυστερήσεων στην υλοποίηση των έργων ήταν η τροποποίηση του θεσμικού πλαισίου λειτουργίας των 36 Φορέων Διαχείρισης Προστατευόμενων Περιοχών (ΦΔΠΠ), οι οποίοι αποτελούσαν τους βασικούς δικαιούχους του Προγράμματος. Ο Οργανισμός Φυσικού Περιβάλλοντος και Κλιματικής Αλλαγής (ΟΦΥΠΕΚΑ.) αποτελεί τον καθολικό διάδοχο τους και πλέον δικαιούχο για τις σχετικές παρεμβάσεις. Η σχετική διαδικασία διαδοχής ξεκίνησε το 2020 και ολοκληρώθηκε το 2021.

Όπως ζητήθηκε από την Ε. Επιτροπή, στο Παράρτημα V δίνεται ενημερωτικό σημείωμα για τα έργα βιοποικιλότητας στο ΠΕΚΑ 2021-2027.

**4.3 Τεχνική Βοήθεια**

* + Προτείνεται **μείωση** της τάξης του **49,1% των πόρων της Τεχνικής Βοήθειας** (σε όρους ΚΣ) ως προς την 5η Αναθεώρησή του ΕΠ-ΥΜΕΠΕΡΑΑ.Πιο συγκεκριμένα, **μειώνονται** συνολικά **οι** διαθέσιμοι **πόροι** **κατά** 46,9 εκ.€ ΣΔΔ που αντιστοιχεί σε **39,2 εκ.€ ΚΣ**.
  + **Αξιοποιείται**, πλέον, **το 1% των πόρων του ΕΠ**, δηλαδή 40,6 εκ.€ ΚΣ που αντιστοιχεί σε ΣΔΔ 48,5 εκ.€.
  + Μειώνονται οι διαθέσιμοι πόροι τόσο για την υποστήριξη της Διαχειριστικής Αρχής και των Επιτελικών Δομών, όσο και για την υποστήριξη των δικαιούχων του Προγράμματος, λαμβάνοντας υπόψη τις ανάγκες την προοπτική των εν εξελίξει έργων έως 31/12/2023.

# προτεινομενες Τροποποίησεις περιεχομένου 6ης αναθεωρησης

Οι σημαντικότερες τροποποιήσεις στο περιεχόμενο του Προγράμματος, ανά Τομέα, σε σχέση με την 5η Αναθεώρηση, είναι οι εξής:

**5.1 Τομέας Μεταφορών**

Ο προγραμματισμός του τομέα Μεταφορών αφορά, στην πλειονότητα των ΑΠ του, πεπερασμένο πλήθος έργων σημαντικού Π/Υ. Ως εκ τούτου, στη συνέχεια, όπου απαιτείται γίνεται ονομαστική αναφορά σε έργα και αποτύπωση των απαιτούμενων ενεργειών.

1. **Ενσωμάτωση** **νέων** ως προς την 5η Αναθεώρηση **έργων** στον προγραμματισμό, που θα ολοκληρωθούν από το ΕΠ-ΥΜΕΠΕΡΑΑ ή ως τμηματοποιημένα από πόρους του Προγράμματος ΜΕΤΑΦΟΡΕΣ 2021-2027, όπως:
   * της κατασκευής νέων σιδηροδρομικών έργων επί του ΔΕΔ-Μ,
   * της κατασκευής συνήθων οδικών έργων επί του ΔΕΔ-Μ ή συνδέσεις με αυτό,
   * της υλοποίησης νέων δράσεων οδικής ασφάλειας,
   * της υλοποίησης νέων δράσεων ασφάλειας ναυσιπλοΐας,
   * της υλοποίησης νέων δράσεων για τη βελτίωση του συστήματος αστικών συγκοινωνιών,
   * των πρόδρομων εργασιών για τη Γραμμή 4 του Μετρό, ως αυτοτελές έργο.

Οι διαδικασίες ένταξής των προαναφερόμενων παρεμβάσεων στο ΕΠ-ΥΜΕΠΕΡΑΑ έχουν ολοκληρωθεί, αξιοποιώντας εμπροσθοβαρή εξειδίκευση, πριν την έγκριση της 6ης Αναθεώρησης.

Τα έργα είναι υπό τη διαχειριστική αρμοδιότητα της ΕΥΔ/ΜΕΤΑΦΟΡΕΣ και θα ολοκληρωθούν ως τμηματοποιημένα από πόρους του Προγράμματος ΜΕΤΑΦΟΡΕΣ 2021-2027.

1. **Αύξηση** και ενιαία αντιμετώπιση **του Funding Gup σε 80% για όλα τα έργα ΜΕΤΡΟ** των ΑΠ08 και ΑΠ09 του Προγράμματος, προκειμένου να αυξηθούν τα αιτήματα πληρωμής επί των επιλέξιμων δαπανών των έργων.

Επανυποβάλλονται από την ΕΥΔ/ΜΕΤΑΦΟΡΕΣ οι Φάκελοι Μεγάλων Έργων για την εφαρμογή ενός ενιαίου κατ’ αποκοπήν ποσοστού εσόδων σε όλα τα έργα Μετρό του ΕΠ-ΥΜΕΠΕΡΑΑ 2014-2020.

1. **Επικαιροποίηση** του περιεχομένου και τηςστοχοθεσίας του υπο-τομέα **των σιδηροδρομικών μεταφορών** λαμβάνοντας υπόψη τα έργα που παραμένουν στο Πρόγραμμα καθώς και την προοπτική ολοκλήρωσής τους. Πιο συγκεκριμένα:
   * Στον ΑΠ01 μεταφέρεται, από τον υπό κατάργηση ΑΠ02, το έργο «Υπολειπόμενες εργασίες σιδηροδρομικής υποδομής, επιδομής, ηλεκτροκίνησης στο ΣΣ. Αθηνών και σύνδεση του με Μετρό - Β΄ φάση ΣΣ Αθηνών».
   * Τμηματοποιούνται νέα σιδηροδρομικά έργα τα οποία θα ολοκληρωθούν από πόρους του Προγράμματος ΜΕΤΑΦΟΡΕΣ 2021-2027.
   * Από τον προγραμματισμό του ΑΠ01 αφαιρείται το έργο «Προμήθεια συστήματος GSM-R με συναφείς υπηρεσίες και φορητό εξοπλισμό για τμήματα του ΠΑΘΕ/Π» που μεταφέρεται στο Πρόγραμμα ΜΕΤΑΦΟΡΕΣ 2021-2027.
2. **Επικαιροποίηση** του περιεχομένου και τηςστοχοθεσίας του υπο-τομέα **των θαλάσσιων μεταφορών** λόγω της προβλεπόμενης:
   * Τμηματοποίησης ή/και μεταφοράς σημαντικών έργων ασφάλειας ναυσιπλοΐας στο Πρόγραμμα ΜΕΤΑΦΟΡΕΣ 2021-2027 (Προμήθεια Σκαφών για τις ανάγκες του Λιμενικού Σώματος - Ελληνικής Ακτοφυλακής, VTMIS).
   * Ολοκλήρωσης του έργου της Γ1 Φάσης του λιμανιού της Ηγουμενίτσας ως ημιτελές.
3. **Επικαιροποίηση** του περιεχομένου και τηςστοχοθεσίας του υπο-τομέα **των αεροπορικών μεταφορών** λόγω των προβλεπόμενων:
   * Μεταφοράς έργων ασφάλειας αεροναυτιλίας στο Πρόγραμμα ΜΕΤΑΦΟΡΕΣ 2021-2027.
   * Ολοκλήρωσης έργων περιφερειακών νησιωτικών αεροδρομίων ως ημιτελή.
4. **Επικαιροποίηση** του περιεχομένου και τηςστοχοθεσίας του υπο-τομέα **των καθαρών αστικών μεταφορών** λόγω των προβλεπόμενων:
   * Μεταφοράς του έργου της προμήθειας των φιλο-περιβαλλοντικών ηλεκτρικών λεωφορείων για Αθήνα και Θεσσαλονίκη στο Πρόγραμμα ΜΕΤΑΦΟΡΕΣ 2021-2027.
   * Μη συμπερίληψη στον προγραμματισμό του υπο-τομέα καθαρών αστικών μεταφορών της δράσης για τη συγχρηματοδότηση των CNG λεωφορείων, όπως ζητήθηκε από την Ε. Επιτροπή.

**5.2 Τομέας Περιβάλλοντος**

Ο προγραμματισμός του τομέα Περιβάλλοντος αφορά στην πλειονότητα των ΑΠ του, μεγάλο πλήθος συνήθων έργων μικρού Π/Υ, Ως εκ τούτου, στη συνέχεια, όπου απαιτείται γίνεται ομαδοποίηση έργων, κατά την αποτύπωση των απαιτούμενων ενεργειών, με εξαίρεση τις νέες σημαντικές παρεμβάσεις.

1. **Ενσωμάτωση** στον προγραμματισμό **πέντε** **παρεμβάσεων**, **με** **σημαντικές** **δαπάνες**, για τις οποίες υπάρχει διαβούλευση με την Ε. Επιτροπή κατά τη διάρκεια των ετών 2022 και 2023. Πρόκειται για τα εξής έργα:
   * Ανάπλαση Φαληρικού Όρμου. Πρόκειται για έργο συμβασιοποιημένο, του οποίου η πρώτη φάση είχε ξεκινήσει με ίδιους πόρους της Περιφέρειας Αττικής.

Είναι Μεγάλο Έργο προς τμηματοποίηση και ολοκλήρωση από πόρους του Προγράμματος ΠΕΚΑ 2021-2027. Το έργο έχει ενταχθεί στο ΕΠ-ΥΜΕΠΕΡΑΑ στο σύνολό του (έκδοση απόφασης ένταξης: 6/3/2023) στον ΑΠ14 σε Πρόσκληση του υποτομέα της Αστικής Αναζωογόνησης.

* + Έργο Διασύνδεσης της Κρήτης με το ΕΣΜΗΕ, Φάση ΙΙ, Διασύνδεση Κρήτη – Αττική.

Είναι Μεγάλο Έργο, τμηματοποιημένο, προς ολοκλήρωση από πόρους του Προγράμματος ΠΕΚΑ 2021-2027. Η Α’ Φάση του έργου έχει ενταχθεί στο ΕΠ-ΥΜΕΠΕΡΑΑ (έκδοση απόφασης ένταξης: 21/6/2023) στον ΑΠ10 σε Πρόσκληση που εκδόθηκε αποκλειστικά για αυτό και με χρήση σημαντικής υπερδέσμευσης.

Η συνεργασία με του JASPERS έχει ολοκληρωθεί με τη διαμόρφωση του σχετικού Completion Note.

Πρόκειται για έργο συμβασιοποιημένο, με πέντε συμβάσεις που έχουν υπογραφεί τον Μάϊο του 2020. Η δυνατότητα καταχώρησης του συνόλου των προαναφερόμενων επιλέξιμων δαπανών και αντίστοιχη απορρόφηση των πόρων του ΕΤΠΑ του Προγράμματος εξαρτάται από την έγκριση της 6ης Αναθεώρησης του.

* + Power Pass.

Αφορά στην οικονομική ενίσχυση οικιακών καταναλωτών ηλεκτρικού ρεύματος που δόθηκε για την κάλυψη πρώτης κατοικίας ή φοιτητικής στέγης εντός Ελλάδος. Όλες οι προς συγχρηματοδότηση δαπάνες καταβλήθηκαν εντός του έτους 2022 από τον κρατικό προϋπολογισμό.

* + Πρόγραμμα Ανακυκλώνω - Αλλάζω Θερμοσίφωνα.

Αφορά στην οικονομική ενίσχυση ευάλωτων νοικοκυριών, που υποστηρίζονται για να καλύψουν το κόστος κατανάλωσης ενέργειας, με την αντικατάσταση ενεργοβόρων ηλεκτρικών θερμοσιφώνων, με νέους - σύγχρονης τεχνολογίας - ηλιακούς θερμοσίφωνες.

Οι δύο τελευταίες δράσεις ενσωματώνονται στο ΕΠ-ΥΜΕΠΕΡΑΑ, βάσει του Καν. (ΕΕ) 2023/435, με τη δημιουργία του νέου ΑΠ 10Β (βλ. Παράρτημα Ι). O νέος ΑΠ10Β θα είναι 100% συγχρηματοδοτούμενος.

Επισημαίνεται ότι απαιτείται η έγκριση της 6ης Αναθεώρησης για να γίνουν όλες οι απαραίτητες διαχειριστικές ενέργειες (εξειδίκευση, πρόσκληση, ένταξη, καταχώρηση δαπανών).

1. **Τροποποίησης της προσέγγισης αντιμετώπισης των επιλέξιμων δαπανών στον ΑΠ11** για τα αντιπλημμυρικά έργα του ΥΠΥΜΕ, που υποστηρίζονται από δάνεια της ΕΤΕΠ και της EBRD.

Πιο συγκεκριμένα, όπως συμφωνήθηκε με την Ε. Επιτροπή είναι δυνατή πλέον η καταχώριση του 100% των δαπανών που θα πραγματοποιηθούν έως 31/12/2023 για τα εν λόγω έργα, έναντι προηγούμενης θεώρησης που επέτρεπε τη δήλωση του 1/3 αυτών (λόγω της υποστήριξης των δέκα αντιπλημμυρικών έργων του ΥΠΥΜΕ και από δάνεια της ΕΤΕΠ και της EBRD).

1. **Ενσωμάτωση νέων παρεμβάσεων στον ΑΠ11** για την αποκατάσταση βλαβών / υποστήριξη έκτακτων αναγκών που προκλήθηκαν στο ανθρωπογενές περιβάλλον από τις πλημμύρες της θεομηνίας DANIEL, σε Περιφέρειες που έχουν κηρυχθεί σε κατάσταση έκτακτης ανάγκης, **στο πλαίσιο του Εθνικού Σχεδιασμού για τη Διαχείριση Καταστροφών**.

Η εμφάνιση επικίνδυνων φυσικών φαινόμενων είναι μέρος του περιβάλλοντος και δεν μπορεί σε κάθε περίπτωση να προβλεφθεί, ούτε να αποτραπούν πλήρως οι καταστροφικές επιπτώσεις που δημιουργούν. Η σφοδρότητα και το τίμημα σε ανθρώπινες ζωές και υλικά αγαθά της θεομηνίας Daniel ανέδειξαν την ανάγκη άμεσης ενεργοποίησης μηχανισμών εξάλειψης ή μείωσης των παραγόντων που απειλούν την υγεία και την ασφάλεια των ατόμων, αλλά και την οικονομική σταθερότητα των πληγεισών περιοχών.

Οι υπεύθυνοι φορείς έχουν προβεί σε άμεσο έλεγχο των υποδομών του ανθρωπογενούς περιβάλλοντος για τη διασφάλιση της ομαλής λειτουργίας του, γεγονός που υποδεικνύει τη σημαντικότητα της άμεσης αποκατάστασης του.

Στο πλαίσιο αυτό έχουν δρομολογηθεί, σύμφωνα με τον Εθνικό Σχεδιασμό για τη Διαχείριση Καταστροφών, μεταξύ άλλων παρεμβάσεις που αφορούν σε χορήγηση πρώτης αρωγής σε φυσικά πρόσωπα / νοικοκυριά (απλές επισκευαστικές εργασίες κατοικιών ή/και αντικατάσταση οικοσκευής) και σε επιχειρήσεις (ανακατασκευής ή επισκευής βλαβών σε επαγγελματικές κτιριακές εγκαταστάσεις) που έχουν πληγεί από τις καταστροφικές πλημμύρες.

Επίσης, υποστηρίζονται Ο.Τ.Α. των περιοχών που επλήγησαν από τις πλημμύρες για την πρώτη αποκατάσταση απαραίτητων υποδομών του δομημένου περιβάλλοντος τους.

Βασικοί στόχοι των νέων συγχρηματοδοτούμενων παρεμβάσεων είναι αποφυγή υγειονομικών κινδύνων και η διασφάλιση των απαραίτητων προϋποθέσεων για την απρόσκοπτη συνέχιση της ζωής των κατοίκων στις πληγείσες περιοχές.

1. **Ενσωμάτωση νέων παρεμβάσεων** στον προγραμματισμό **του υπο-τομέα διαχείρισης στερεών αποβλήτων** με έμφαση σε δράσεις ανακύκλωσης και διαλογής στην πηγή, σύμφωνα με τις απόψεις της Ε. Επιτροπής επί της πρότασης 6ης Αναθεώρησης, που είχε υποβληθεί επίσημα μέσω SFC τον Οκτώβριο του 2021.

Ως αποτέλεσμα **γίνεται εσωτερική ανακατανομή των πόρων** του υπο-τομέα διαχείρισης στερεών αποβλήτων με **αύξηση στους πόρους για δράσεις ανακύκλωσης και διαλογής στην πηγή** (ΚΠΠ17).

Οι ενέργειες που έχουν δρομολογηθεί αφορούν σε:

* Νέα «Προγράμματα» ανακύκλωσης στις Περιφέρειες Αττικής και Νοτίου Αιγαίου,
* Νέους δικαιούχους για έργα ανακύκλωσης (ΦΟΔΣΑ, ΥΠΕΝ),
* Πιλοτικές δράσεις διαχείρισης της χωριστής συλλογής και μεταφοράς των οργανικών και ανακυκλώσιμων υλικών σε Δήμους της Χώρας (Pay as you throw – Gain as you short)

Οι διαδικασίες ένταξής των προαναφερόμενων παρεμβάσεων στο ΕΠ-ΥΜΕΠΕΡΑΑ έχουν ολοκληρωθεί, αξιοποιώντας εμπροσθοβαρή εξειδίκευση, πριν την έγκριση της 6ης Αναθεώρησης του.

Τα έργα είναι υπό τη διαχειριστική αρμοδιότητα της ΕΥΔ/ΠΕΚΑ&ΠΟΛ.ΠΡΟ. Κάποια θα ολοκληρωθούν ως τμηματοποιημένα από πόρους του Προγράμματος ΠΕKA 2021-2027.

1. **Ενσωμάτωση** στη στοχοθεσία του Προγράμματος **των στοιχείων** πλήθους νέων **συμβασιοποιημένων έργων** διαχείρισης υδατικών πόρων **από το Πρόγραμμα «Αντώνης Τρίτσης» του ΥΠΕΣ** (όπου είχαν ενταχθεί με αμιγώς εθνική χρηματοδότηση για έργα των ΟΤΑ) **στο ΕΠ-ΥΜΕΠΕΡΑΑ**.

Οι διαδικασίες αξιολόγησής τους και ένταξής στο ΕΠ-ΥΜΕΠΕΡΑΑ έχουν δρομολογηθεί αξιοποιώντας εμπροσθοβαρή εξειδίκευση, πριν την έγκριση της 6ης αναθεώρησης του. Οι σχετικές δαπάνες καταχωρούνται σταδιακά στο ΟΠΣ.

Τα έργα είναι υπό τη διαχειριστική αρμοδιότητα της ΕΥΔ/ΠΕΚΑ&ΠΟΛ.ΠΡΟ. Σημαντικό μέρος αυτών θα ολοκληρωθούν από το ΕΠ-ΥΜΕΠΕΡΑΑ και τα υπόλοιπα θα ολοκληρωθούν ως τμηματοποιημένα από πόρους του Προγράμματος ΠΕKA 2021-2027.

1. **Ενσωμάτωση στη στοχοθεσία του Προγράμματος των στοιχείων** πλήθους **νέων** συνήθων **ώριμων έργων** του τομέα Περιβάλλοντος, που εντάχθηκαν μετά από υποβολή προτάσεων σε νέες Προσκλήσεις της ΕΥΔ/ΕΠ-ΥΜΕΠΕΡΑΑ όπως αυτές εκδόθηκαν από το δ’ τρίμηνο του 2021 έως το α’ τρίμηνο του 2023, και αφορούν στους υπο-τομείς:
   * Διαχείρισης υδατικών πόρων (έργα διαχείρισης διαρροών σε υφιστάμενα δίκτυα ύδρευσης, έργα ύδρευσης, εφαρμογή συστημάτων αφαλάτωσης).
   * Αντιπλημμυρικής προστασίας πόλεων (έργα διευθέτησης χειμάρρων/ρεμάτων)
   * Αστικής αναζωογόνησης (έργα μικροκινητικότητας, αναπλάσεις, βελτίωσης του αστικού περιβάλλοντος, κ.α.).

Τα έργα είναι υπό τη διαχειριστική αρμοδιότητα της ΕΥΔ/ΠΕΚΑ&ΠΟΛ.ΠΡΟ. Σημαντικό μέρος αυτών θα ολοκληρωθούν από το ΕΠ-ΥΜΕΠΕΡΑΑ και τα υπόλοιπα θα ολοκληρωθούν ως τμηματοποιημένα από πόρους του Προγράμματος ΠΕKA 2021-2027.

1. **Ενσωμάτωση** στη στοχοθεσία του Προγράμματος **των στοιχείων** πεπερασμένου πλήθους νέων **συμβασιοποιημένων ή υπό συμβασιοποίηση συγχρηματοδοτούμενων έργων**, που μεταφέρονται **από το ΠΕΠ Αττικής στο ΕΠ-ΥΜΕΠΕΡΑΑ**. Πρόκειται για έργα του τομέα Περιβάλλοντος αστικής αναζωογόνησης, υπό τη διαχείριση των εξής ΕΦΔ του Προγράμματος: ΕΥΔ/ΠΕΚΑ&ΠΟΛ.ΠΡΟ, ΕΥΔ/ΠΕΠ ΑΤΤΙΚΗ, 3 Αστικές Αρχές της Περιφέρειας Αττικής.

Οι διαδικασίες μεταφοράς των έργων στο ΕΠ-ΥΜΕΠΕΡΑΑ έχουν ολοκληρωθεί, αξιοποιώντας εμπροσθοβαρή εξειδίκευση, πριν την έγκριση της 6ης Αναθεώρησης του. Οι σχετικές δαπάνες καταχωρούνται σταδιακά στο ΟΠΣ.

Όσα έργα τμηματοποιηθούν θα συγχρηματοδοτηθούν είτε από το Πρόγραμμα ΠΕΚΑ 2021-2027 είτε από το Περιφερειακό Πρόγραμμα ΑΤΤΙΚΗ 2021-2027.

Ειδικά τα έργα αστικής αναζωογόνησης των 3 Αστικών Αρχών της Περιφέρειας Αττικής θα ολοκληρωθούν από διασφαλισμένους πόρους ΟΧΕ, υπό τον ΣΠ5, του Περιφερειακού Προγράμματος ΑΤΤΙΚΗ 2021-2027, όπως έχει συμφωνηθεί με την αρμόδια Διαχειριστική Αρχή.

1. **Επικαιροποίηση** του περιεχομένου και τηςστοχοθεσίας του **ΑΠ14Β** λόγω μεταφοράς των πόρων ΕΤΠΑ όλων των κατηγοριών Περιφερειών στον ΑΠ10, όπου απαιτούνται για τη συγχρηματοδότηση του Μεγάλου Έργου Διασύνδεσης της Κρήτης με το ΕΣΜΗΕ, Φάση ΙΙ, Διασύνδεση Κρήτη – Αττική.
2. **Επικαιροποίηση** του περιεχομένου και τηςστοχοθεσίας του **ΑΠ14** στους υπο-τομείς **της διαχείρισης των στερεών αποβλήτων και των λυμάτων** λαμβάνοντας υπόψη τα έργα που μεταφέρονται από τον ΑΠ14Β στον ΑΠ14, λόγω αντίστοιχης μείωσης των πόρων του (βλ. αμέσως προηγούμενο σημείο 6).

# ΣΤΡΑΤΗΓΙΚΗ και στοχευση των δυο τομεων στην 6η Αναθεωρηση

Σύμφωνα με τα ανωτέρω, το Επιχειρησιακό Πρόγραμμα «Υποδομές Μεταφορών, Περιβάλλον και Αειφόρος Ανάπτυξη» συνεχίζει να αποτελεί το κύριο μέσο για την επίτευξη των εθνικών στόχων του ΕΣΠΑ 2014-2020 για τους δύο τομείς Μεταφορών και Περιβάλλοντος.

Όπως παρουσιάστηκε, ενισχύεται σημαντικά η κατανομή των πόρων για έργα του τομέα Περιβάλλοντος έναντι του τομέα Μεταφορών και της Τεχνικής Βοήθειας, γεγονός που επηρεάζει τη στόχευση και των δύο Τομέων.

Λόγω των νέων παρεμβάσεων που ενσωματώνονται στον προγραμματισμό του Τομέα Περιβάλλοντος, ανάλογα ενημερώνεται η στρατηγική του

Δίνεται στη συνέχεια η συνοπτική αποτύπωση των προτεινόμενων τροποποιήσεων ανά Τομέα:

**6.1 Τομέας Μεταφορών**

**Η βασική στρατηγική του τομέα διατηρείται**, όπως περιγράφεται στην εγκεκριμένη 5η Αναθεώρηση του.

**Τροποποιείται μερικώς η στόχευση** λόγω:

(α) της προοπτικής ολοκλήρωσης κάποιων από τα νέα έργα από πόρους του Προγράμματος ΜΕΤΑΦΟΡΕΣ 2021-2027, κυρίως ως τμηματοποιημένα

(β) της μεταφοράς μεμονωμένων έργων στο Πρόγραμμα ΜΕΤΑΦΟΡΕΣ 2021-2027

**Οι Ειδικοί Στόχοι** των Αξόνων Προτεραιότητας του **διατηρούνται** στην 6η Αναθεώρησή του ΕΠ.

Οι παρεμβάσεις του τομέα Μεταφορών **συνεχίζουν να συμβάλλουν στα επιδιωκόμενα αποτελέσματα, με επικαιροποίηση των σχετικών τιμών στόχων**.

Οι κοινοτικοί πόροι που αφαιρούνται από τον τομέα Μεταφορών αφορούν σε ΕΤΠΑ όλων των κατηγοριών Περιφερειών (ΛΑΠ, ΜΠ, ΠΑΠ) και σε Ταμείο Συνοχής. Αφαιρούνται από τον προγραμματισμό των ΑΠ01, ΑΠ02, ΑΠ04, ΑΠ06, ΑΠ07, ΑΠ08 και ΑΠ09 από τις Επενδυτικές προτεραιότητες: ΕΤΠΑ 7a ΕΤΠΑ 4e, ΤΣ 7i, ΤΣ 7ii, ΤΣ 4v.

Η εικόνα ανά ΑΠ του τομέα Μεταφορών είναι η εξής:

Στον **ΑΠ01 (σιδηροδρομικά έργα)** διατηρείται η στρατηγική για:

* Ολοκλήρωση και λειτουργία του κύριου σιδηροδρομικού άξονα της χώρας στην κατεύθυνση Βορράς – Νότος (Αθήνα – Θεσσαλονίκη – Ειδομένη / Προμαχώνας - ΠΑΘΕ/Π) με:
* Εγκατάσταση ηλεκτροκίνησης σε όλο το μήκος του
* Εξασφάλιση της διαλειτουργικότητας του και σταδιακή προσαρμογή του στο ERTMS (European Rail Traffic Management System)και στο ETCS (European Train Control System), ώστε να επιτευχθεί και ο εκσυγχρονισμός των συστημάτων του σιδηροδρομικού δικτύου
* Υλοποίηση σιδηροδρομικών συνδέσεων με τα λιμάνια του βασικού ΔΕΔ-Μ και τα εμπορευματικά κέντρα, ώστε να ενισχυθεί και να προωθηθεί η συνδυαστικότητα και συμπληρωματικότητα των μεταφορικών μέσων.

Όλα τα νέα σιδηροδρομικά έργα ολοκληρώνονται από πόρους του Προγράμματος ΜΕΤΑΦΟΡΕΣ 2021-2027. Ως εκ τούτου, τροποποιείται σημαντικά η στόχευση ως προς την επίτευξη των εκροών, από το ΕΠ-ΥΜΕΠΕΡΑΑ, του ειδικού δείκτη:

* Τ4401: Συνολικό μήκος εκσυγχρονισμού σιδηροδρομικών γραμμών ΔΕΔ-Μ με συστήματα (ηλεκτροκίνηση, σηματοδότησης, τηλεδιοίκησης, τηλεπικοινωνιών).

Διατηρείται στο Πρόγραμμα ο δείκτης Τ4419 που αφορά σε Σιδηροδρομικούς Σταθμούς που αναβαθμίζονται, ο οποίος όμως δεν αποδίδει τιμή στόχο δεδομένου ότι το μοναδικό έργο που τον υποστηρίζει θα ολοκληρωθεί ως τμηματοποιημένο (phasing) με πόρους του Προγράμματος ΜΕΤΑΦΟΡΕΣ 2021-2027.

Τέλος, προστίθεται νέος ειδικός δείκτης (Τ4454) που αφορά σε σιδηροδρομικές συνδέσεις με το ΔΕΔ-Μ, ο οποίος όμως δεν αποδίδει τιμή στόχο δεδομένου ότι το μοναδικό έργο που τον υποστηρίζει θα ολοκληρωθεί ως τμηματοποιημένο (phasing) με πόρους του Προγράμματος ΜΕΤΑΦΟΡΕΣ 2021-2027..

Στους **ΑΠ03, ΑΠ04 και ΑΠ05 (οδικά έργα και οδική ασφάλεια)** διατηρείται η στρατηγική για:

* Ολοκλήρωση της κατασκευής και λειτουργία τμημάτων του αναλυτικού ΔΟΔ της ηπειρωτικής χώρας που άρχισαν να κατασκευάζονται την περίοδο 2007-2013.
* Κατασκευή νέων συνδέσεων του βασικού ΔΕΔ-Μ.
* Βελτίωση των επιπέδων οδικής ασφάλειας και αντίστοιχη μείωση των τροχαίων ατυχημάτων.
* Αναβάθμιση εστιασμένων τμημάτων του Βορείου Οδικού Άξονα Κρήτης.
* Βελτίωση της συνδεσιμότητας των περιφερειών της χώρας (πρωτεύουσες Νομών, διοικητικά κέντρα κλπ) και υλοποίηση ή/και αναβάθμιση των δευτερευουσών και τριτευουσών συνδέσεων με τα ΔΕΔ-Μ της χώρας.
* Ενίσχυση της συνδεσιμότητας δυσπρόσιτων/νησιωτικών περιοχών (οδικές συνδέσεις με λιμάνια, αεροδρόμια εντός ή εκτός ΔΕΔ-Μ), για αντιμετώπιση κοινωνικών/αναπτυξιακών προβλημάτων που οφείλονται σε ανεπαρκή προσβασιμότητα.

Ο δείκτης εκροής για τα νέα Μεγάλα οδικά έργα που τμηματοποιούνται ή μεταφέρονται στο Πρόγραμμα ΜΕΤΑΦΟΡΕΣ 2021-2027, είχε ήδη απομειωθεί κατά την 5η Αναθεώρηση του Προγράμματος, γνωρίζοντας από τότε την προοπτική ολοκλήρωσής τους. Ως εκ τούτου δεν επηρεάζεται στην 6η Αναθεώρηση.

Οι επιπλέον πόροι Ταμείου Συνοχής που αξιοποιούνται για έργα οδικής ασφάλειας στον ΑΠ03 βελτιώνουν την τιμή του δείκτη εκροής:

* SO022: Παρεμβάσεις για τη βελτίωση της ασφάλειας των μεταφορών

Ο ίδιος δείκτης αξιοποιείται και στον ΑΠ04 για έργα οδικής ασφάλειας επί του ΒΟΑΚ, αλλά η τιμή του μειώνεται λόγω της προοπτικής ολοκλήρωσης μέρους αυτών ως τμηματοποιημένα από πόρους του Προγράμματος ΜΕΤΑΦΟΡΕΣ 2021-2027.

Στον **ΑΠ06 (λιμενικά έργα και έργα ασφάλειας ναυσιπλοΐας)** διατηρείται η στρατηγική για:

* Εκσυγχρονισμό των παρεχόμενων υπηρεσιών εμπορευματικών μεταφορών λιμένων του βασικού ΔΕΔ-Μ στο διάδρομο Αδριατικής – Ιονίου.
* Ενίσχυση της ασφάλειας των θαλάσσιων επιβατικών και εμπορευματικών μεταφορών και της αποτελεσματικότητας της έρευνας και διάσωσης στη θάλασσα.

Αν και το έργο VTMIS έχει μεταφερθεί προς συγχρηματοδότηση στο Πρόγραμμα ΜΕΤΑΦΟΡΕΣ 2021-2027, η επικαιροποίηση της τιμής στόχου του σχετικού δείκτη εκροής δίνει βελτιωμένη εικόνα λόγω της ολοκλήρωσης μικρών νέων σχετικών έργων από το ΕΠ-ΥΜΕΠΕΡΑΑ. Πρόκειται για τον δείκτη:

* SO022: Παρεμβάσεις για τη βελτίωση της ασφάλειας των μεταφορών

Στον **ΑΠ07 (έργα αεροδρομίων και έργα ασφάλειας αεροναυτιλίας)** διατηρείται η στρατηγική για:

* Βελτίωση της συνδεσιμότητας και του επιπέδου εξυπηρέτησης αεροσκαφών και επιβατών σε περιφερειακά νησιωτικά αεροδρόμια του ΔΕΔ-Μ.
* Βελτίωση της ασφάλειας εγκαταστάσεων σε νησιωτικά αεροδρόμια του ΔΕΔ-Μ
* Βελτίωση της ασφάλειας αεροναυτιλίας.

Τα έργα υποδομής αεροδρομίων θα ολοκληρωθούν με εθνικούς πόρους είτε έως την υποβολή της έκθεσης «κλεισίματος» το έτος 2025, είτε ως ημιτελή. Ως εκ τούτου, τροποποιείται σημαντικά η στόχευση ως προς την επίτευξη των εκροών, από το ΕΠ-ΥΜΕΠΕΡΑΑ, του δείκτη:

* SO014: Αερολιμένες ΔΕΔ-Μ που αναβαθμίζονται.

Επιμέρους έργα ασφάλειας αεροναυτιλίας θα ολοκληρωθούν από πόρους του Προγράμματος ΜΕΤΑΦΟΡΕΣ 2021-2027. Επικαιροποιείται η στόχευση ως προς την επίτευξη των εκροών, από το ΕΠ-ΥΜΕΠΕΡΑΑ, του δείκτη:

* SO022: Παρεμβάσεις για τη βελτίωση της ασφάλειας των μεταφορών

Στον **ΑΠ08 (έργα καθαρών αστικών μεταφορών στη Θεσσαλονίκη)** διατηρείται η στρατηγική για:

* Βελτίωση της αστικής κινητικότητας στη Θεσσαλονίκη με την ολοκλήρωση και λειτουργία των phasing από προηγούμενες ΠΠ έργων Μετρό στη Θεσσαλονίκη (βασική γραμμή και επέκταση σε Καλαμαριά).

Τα έργα ολοκληρώνονται. Ως εκ τούτου επιβεβαιώνεται και διατηρείται η τιμή του δείκτη εκροής.

Στον **ΑΠ09 (έργα καθαρών αστικών μεταφορών στην Αθήνα)** διατηρείται η στρατηγική για:

* Βελτίωση της αστικής κινητικότητας στην Αθήνα με:
* Ολοκλήρωση και λειτουργία της Γραμμής 3 του Μετρό Αθηνών στο τμήμα Χαϊδάρι- Πειραιάς (phasing από ΕΠ της ΠΠ 2007-2013)
* Υλοποίηση άλλων έργων μικρού Π/Υ που βελτιώνουν την αστική κινητικότητα στην Αθήνα και αφορούν κυρίως σε συστήματα ελέγχου, πληροφόρησης, εξυπηρέτησης κοινού.
* Προώθηση της αναβάθμισης των συρμών που θα αξιοποιηθούν για τη λειτουργία της Γραμμής 1 του ΗΣΑΠ.

Ο δείκτης εκροής για το Μεγάλο Έργο της Γραμμής 4 του ΜΕΤΡΟ Αθηνών που έχει ήδη ενταχθεί στο Πρόγραμμα ΜΕΤΑΦΟΡΕΣ 2021-2027 δεν είχε συμπεριληφθεί στο ΕΠ-ΥΜΕΠΕΡΑΑ. Ως εκ τούτου δεν επηρεάζεται στην 6η Αναθεώρηση.

Η τιμή του δείκτη εκροής για νέα έργα αναβάθμισης του συστήματος αστικών συγκοινωνιών μειώνεται λόγω τμηματοποίησης του έργου «Εκσυγχρονισμός των συρμών της Γραμμής 1 και ανάκτηση ενέργειας μέσω της αναβάθμισης 2 ΥΣ έλξης» που θα ολοκληρωθεί με πόρους του Προγράμματος ΜΕΤΑΦΟΡΕΣ 2021-2027. Πρόκειται για τον δείκτη:

* SO016: Παρεμβάσεις βελτίωσης του συστήματος αστικών συγκοινωνιών

Για τις πρόδρομές εργασίες της γραμμής 4 του ΜΕΤΡΟ προτείνεται **νέος ειδικός δείκτης εκροής**:

* *Τ4474: Θέσεις όπου απαιτούνται πρόδρομες εργασίες για την κατασκευή έργων ΜΕΤΡΟ*

Λόγω της μη συγχρηματοδότησης του Μεγάλου Έργου της προμήθειας φιλο-περιβαλλοντικών λεωφορείων για την Αθήνα και τη Θεσσαλονίκη δεν αξιοποιείται νέος σχετικός δείκτης.

**6.2 Τομέας Περιβάλλοντος**

**Η βασική στρατηγική του τομέα διατηρείται**, όπως περιγράφεται στην εγκεκριμένη 5η Αναθεώρηση του και - κατά περίπτωση - εμπλουτίζεται, σύμφωνα με τα κατωτέρω.

**Τροποποιείται μερικώς η στόχευση** λόγω:

(α) της προοπτικής ολοκλήρωσης κάποιων από τα νέα έργα από πόρους του Προγράμματος ΠΕΚΑ 2021-2027 και κάποιων Περιφερειακών Προγραμμάτων ως τμηματοποιημένα

(β) της μεταφοράς έργων στο Πρόγραμμα ΠΕΚΑ 2021-2027 (σύμφωνα με το Σχέδιο Δράσης Αυγούστου 2023)

**Οι Ειδικοί Στόχοι** των Αξόνων Προτεραιότητας του, γεινικά, **διατηρούνται** στην 6η Αναθεώρησή του ΕΠ.

Επιπλέον, επικαιροποιείται ο Ειδικός Στόχος 15 που αφορά στον ΑΠ10. Ειδικότερα:

* Ο Ειδικός Στόχος 15 «Εξοικονόμηση ενέργειας στο Δημόσιο, ευρύτερο Δημόσιο Τομέα και στον τομέα της στέγασης» επικαιροποιείται σε «Εξοικονόμηση και έξυπνα συστήματα διαχείρισης ενέργειας» για την ανάδειξη της συμβολής του Μεγάλου Έργου της διασύνδεσης της Κρήτης με το ΕΣΜΗΕ (ΑΡΙΑΔΝΗ ΙΙ).

Τέλος, προστίθεται ένας νέος Ειδικός Στόχος που αφορά στον ΑΠ10Β. Ειδικότερα:

* Ο νέος Ειδικός Στόχος αφορά στις δύο δράσεις για την ενίσχυση “ευάλωτων” νοικοκυριών που ενσωματώνονται στο ΕΠ-ΥΜΕΠΕΡΑΑ, βάσει του Καν. (ΕΕ) 2023/435.

Οι παρεμβάσεις του τομέα Περιβάλλοντος **συνεχίζουν να συμβάλλουν στα επιδιωκόμενα αποτελέσματα, με επικαιροποίηση των σχετικών τιμών στόχων**.

Οι κοινοτικοί πόροι που μεταφέρονται στον τομέα Περιβάλλοντος αφορούν σε ΕΤΠΑ όλων των κατηγοριών Περιφερειών (ΛΑΠ, ΜΠ, ΠΑΠ) και Ταμείο Συνοχής και προέρχονται από τον τομέα Μεταφορών και την Τεχνική Βοήθεια του Προγράμματος.

Αφορούν:

* Τη δημιουργία νέου ΑΠ10Β (πόροι Ταμείου Συνοχής), βάσει των δυνατοτήτων που δίνονται από τον Καν. (ΕΕ) 2023/435 για την αντιμετώπιση των θεμάτων ενεργειακής κρίσης. Αξιοποιούνται υπό την Επενδυτική Προτεραιότητα 9iv.
* Τη σημαντική ενίσχυση του ΑΠ10, υπό την επενδυτική προτεραιότητα 4c του ΕΤΠΑ (όλες οι κατηγορίες Περιφερειών), προκειμένου να συγχρηματοδοτηθεί το νέο Μεγάλο Έργο της διασύνδεσης της Κρήτης με το ΕΣΜΗΕ (ΑΡΙΑΔΝΗ ΙΙ).

Δευτερευόντως, οι προτεινόμενες ανακατανομές πόρων μεταξύ ΑΠ και υπο-τομέων του Τομέα Περιβάλλοντος, όπως έχουν ήδη παρουσιαστεί στο Κεφάλαιο 4.2 ανωτέρω, αφορούν σε:

* Αύξηση των διαθέσιμων πόρων για αντιπλημμυρικά έργα, υπό την επενδυτική προτεραιότητα 5ii του Ταμείου Συνοχής.
* Μείωση των διαθέσιμων πόρων για έργα διαχείρισης στερεών αποβλήτων, υπό τις επενδυτικές προτεραιότητες 6a ΕΤΠΑ και 6i ΤΣ, στους ΑΠ 14Β και 14 αντίστοιχα.
* Μείωση των διαθέσιμων πόρων για έργα διαχείρισης λυμάτων, υπό τις επενδυτικές προτεραιότητες 6b ΕΤΠΑ και 6ii ΤΣ, στους ΑΠ 14Β και 14 αντίστοιχα.
* Αύξηση των πόρων για νέα έργα διαχείρισης υδατικών πόρων, υπό την επενδυτική προτεραιότητα 6ii στον ΑΠ14.
* Μείωση των πόρων για έργα βιοποικιλότητας, υπό τις επενδυτικές προτεραιότητες 6d στους ΑΠ12 και ΑΠ13 και 6iii στον ΑΠ14.
* Αύξηση των πόρων για νέα έργα αστικής αναζωογόνησης, υπό την επενδυτική προτεραιότητα 6iv στον ΑΠ14.

Η εικόνα ανά ΑΠ του τομέα Περιβάλλοντος είναι η εξής:

Στον **ΑΠ10 (ενεργειακά έργα)** διατηρείται η στρατηγική για:

* Ενεργειακή αναβάθμιση δημοσίων κτιρίων
* Εγκαταστάσεις τηλεθερμάνσεων με παροχή θερμικού φορτίου μέσω αγωγού φυσικού αερίου (πλέον)

Τα περισσότερα έργα ενεργειακής αναβάθμισης αθλητικών εγκαταστάσεων εκτιμάται ότι ολοκληρώνονται από πόρους του ΕΠ-ΥΜΕΠΕΡΑΑ και συμβάλλουν στην επίτευξη στόχευσης του ΑΠ10, ενώ τα έργα ενεργειακής αναβάθμισης νοσοκομείων και πανεπιστημίων είτε τμηματοποιούνται, είτε μεταφέρονται για να ολοκληρωθούν από πόρους του Προγράμματος ΠΕΚΑ 2021-2027.

Σε ότι αφορά στα έργα τηλεθερμάνσεων, στο Πρόγραμμα παραμένουν και ολοκληρώνονται μόνο τα μικρά έργα στην Κοζάνη και στις εργατικές κατοικίες Πτολεμαΐδας, ενώ το έργο «Τροφοδότησης της τηλεθέρμανσης Πτολεμαΐδας με θερμική ενέργεια από τη μονάδα V του ΑΗΣ Πτολεμαΐδας» τμηματοποιείται ή μεταφέρεται και ολοκληρώνεται από πόρους του ΠΕΚΑ 2021-2027 όπως και το έργο της «Διασύνδεσης της τηλεθέρμανσης Αμυνταίου με το ενιαίο δίκτυο τηλεθερμάνσεων Δυτικής Μακεδονίας».

Για το σύνολο των προαναφερόμενων έργων επικαιροποιούνται (μειώνονται) οι τιμές των κάτωθι κοινών και ειδικών δεικτών εκροών:

* CO32: Ενεργειακή απόδοση: Μείωση της ετήσιας κατανάλωσης πρωτογενούς ενέργειας των δημόσιων κτιρίων
* CO34: Μείωση εκπομπών αερίων θερμοκηπίου: Εκτιμώμενη ετήσια μείωση των εκπομπών των αερίων θερμοκηπίου
* T4409: Ενέργεια που εξοικονομείται από τηλεθέρμανση σε ετήσια βάση

Η στρατηγική του ΑΠ επικαιροποιείται λόγω της ενσωμάτωσης στο Πρόγραμμα του σημαντικότατου Μεγάλου Έργου της Διασύνδεσης της Κρήτης με το ΕΣΜΗΕ (Φάση ΙΙ, Διασύνδεση Κρήτη - Αττική). Έμφαση δίνεται στην ενίσχυση της εφαρμογής στρατηγικών επίτευξης χαμηλών εκπομπών διοξειδίου του άνθρακα με έμφαση στις αστικές περιοχές.

Ο νέος ειδικός δείκτης εκροής που προτείνεται στο Πρόγραμμα αποκλειστικά για το εν λόγω έργο είναι:

* Τ4236: Μήκος υποβρυχίων καλωδίων

Στον **νέο ΑΠ10Β** (SAFE - Supporting Affordable Energy) αξιοποιείται η δυνατότητα που δίνεται από τον Κανονισμό (ΕΕ) 2023/435 σε όλα τα Κράτη – Μέλη για την εφαρμογή πολιτικών με στόχο τη στήριξη δικαιούχων που πλήττονται από αυξήσεις των τιμών ενέργειας.

Οι **νέοι ειδικοί δείκτες εκροής** που προτείνονται στο Πρόγραμμα, λαμβάνοντας υπόψη τα προβλεπόμενα στο υπʼ αριθ. EGESIF\_20-0007-02 23/03/2023, για τις δύο προτεινόμενες δράσεις (βλ. Κεφάλαιο 5.2) είναι:

* *CV40: Αριθμός παροχών ηλεκτρικής ενέργειας ευάλωτων νοικοκυριών, που υποστηρίζονται για να καλύψουν το κόστος κατανάλωσης ενέργειας*
* *CV41: Αριθμός τελικά ωφελούμενων ευάλωτων νοικοκυριών, που υποστηρίζονται για να καλύψουν το κόστος κατανάλωσης ενέργειας, με την αντικατάσταση ενεργοβόρων Ηλεκτρικών Θερμοσιφώνων, με νέους σύγχρονης τεχνολογίας Ηλιακούς Θερμοσίφωνες*

Στον **ΑΠ11 (αντιπλημμυρικά έργα)** διατηρείται η στρατηγική για:

* Προσαρμογή στην Κλιματική Αλλαγή, την πρόληψη και διαχείριση κινδύνων με:
* Την έγκριση Σχεδίων Διαχείρισης Κινδύνων Πλημμύρας Λεκανών Απορροής ποταμών, σύμφωνα με το κανονιστικό πλαίσιο της ΕΕ.
* Την κατασκευή σημαντικών αντιπλημμυρικών έργων στις Περιφέρειες Αττικής, Κεντρικής Μακεδονίας, Κρήτης και Στερεάς Ελλάδας.
* Την ενσωμάτωση παρεμβάσεων αποκατάστασης σε πληγείσες από θεομηνία περιοχές, στο πλαίσιο του Εθνικού Σχεδιασμού Διαχείρισης Καταστροφών.

Μετά την 5η Αναθεώρηση εντάχθηκε στο Πρόγραμμα σημαντικό πλήθος νέων συνήθων έργων, μέρος των οποίων τμηματοποιούνται και θα ολοκληρωθούν από πόρους του Προγράμματος ΠΕΚΑ 2021-2027.

Λαμβάνοντας υπόψη τα έργα που ολοκληρώνονται από πόρους του ΕΠ-ΥΜΕΠΕΡΑΑ, διατηρείται στο Πρόγραμμα η στόχευση του δείκτη εκροής:

* CO20: Πρόληψη και διαχείριση κινδύνων: Πληθυσμός που ωφελείται από αντιπλημμυρικά μέτρα.

Οι **νέοι ειδικοί δείκτες εκροής** που προτείνονται στο Πρόγραμμα, για τη νέα Δράση «Αποκατάσταση / υποστήριξη έκτακτων αναγκών από πλημμύρες» (βλ. Κεφάλαιο 5.2) είναι:

* *Τ4478: Φυσικά πρόσωπα, που επλήγησαν από τις πλημμύρες και έλαβαν εφάπαξ έκτακτη οικονομική ενίσχυση*
* *Τ4479: Επιχειρήσεις, που επλήγησαν από τις πλημμύρες και έλαβαν εφάπαξ έκτακτη οικονομική ενίσχυση έναντι στεγαστικής συνδρομής.*

Στους **ΑΠ12 και ΑΠ13 (άυλες δράσεις για την εφαρμογή του Περιβαλλοντικού Κεντημένου)** διατηρείται η στρατηγική για:

* Ενσωμάτωση και εφαρμογή της Οδηγίας 2000/60/ΕΚ για την προστασία και παρακολούθηση της ποιότητας επιφανειακών και υπογείων υδάτων.
* Διαμόρφωση του πλαισίου για τη διαχείριση και προστασία ευαίσθητων οικοσυστημάτων περιοχών του δικτύου Natura 2000 (ΕΠΜ και σχετικά Προεδρικά Διατάγματα)
* Προστασία της ποιότητας του ατμοσφαιρικού περιβάλλοντος
* Διαμόρφωση τομεακών Στρατηγικών Σχέδιων Χωροταξικού Σχεδιασμού.

Λαμβάνοντας υπόψη τα έργα που ολοκληρώνονται από πόρους του ΕΠ-ΥΜΕΠΕΡΑΑ και εκείνα που θα ολοκληρωθούν από πόρους του του Προγράμματος ΠΕΚΑ 2021-2027επικαιροποιείται (μειώνεται) η τιμή του ειδικού δείκτη εκροής:

* Τ4411: Αριθμός Σχεδίων Δράσης, Συστημάτων, Εργαλείων κλπ, που εκπονούνται/εφαρμόζονται

Στον **ΑΠ14 (περιβαλλοντικές υποδομές)** διατηρείται η στρατηγική για:

* Πρόληψη παραγωγής αποβλήτων καθώς και της χωριστής συλλογής και ανακύκλωσης
* Ολοκληρωμένη διαχείριση αποβλήτων, συμπεριλαμβανομένων τμηματοποιημένων πράξεων από ΕΠ της ΠΠ 2007-2013
* Περιβαλλοντική αποκατάσταση ρυπασμένων χώρων
* Συλλογή και επεξεργασία αστικών λυμάτων κατά κατηγορία οικισμών με βάση τις κατευθύνσεις της Οδηγίας 91/271/ΕΟΚ συμπεριλαμβανομένων τμηματοποιημένων πράξεων από ΕΠ της ΠΠ 2007-2013
* Προστασία και διαχείριση υδατικών πόρων
* Βελτίωση της ποιότητας και της επάρκειας των υδατικών πόρων
* Ανάσχεση της απώλειας της βιοποικιλότητας
* Προώθηση της αστικής αναζωογόνησης με ολοκληρωμένες αστικές παρεμβάσεις και την προώθηση της αξιοποίησης του τουριστικού δυναμικού φυσικών περιοχών της χώρας.

Σύμφωνα με τα αναφερόμενα στα κεφάλαια 4.2 και 5.2 ανωτέρω, γίνεται σημαντική ανακατανομή πόρων ανά υπο-τομέα, ενσωματώνονται στο στοχοθεσία νέα συνήθη και Μεγάλα Έργα, σημαντικό πλήθος νέων έργων τμηματοποιούνται ή μεταφέρονται προς ολοκλήρωση με πόρους του Προγράμματος ΠΕΚΑ 2021-2027 και κάποιων Περιφερειακών Προγραμμάτων 2021-2027. Τέλος, γίνονται οι απαραίτητες τακτοποιήσεις που εκκρεμούσαν από την 4η και την 5η Αναθεώρηση του Προγράμματος. Ως εκ τούτου:

(α) Μειώνονται οι τιμές των κάτωθι τιμών κοινών και ειδικών δεικτών εκροών:

* CO17: Στερεά απόβλητα: Πρόσθετη δυναμικότητα ανακύκλωσης αποβλήτων
* SO017: Ποσότητα ΒΑΑ που εκτρέπεται από χώρους ταφής
* T4412: Ποσότητα Αστικών Στερεών Αποβλήτων που οδηγείται σε ασφαλή διάθεση
* CO19: Επεξεργασία λυμάτων: Πρόσθετος πληθυσμός που εξυπηρετείται από βελτιωμένη επεξεργασία λυμάτων
* CO23: Φύση και βιοποικιλότητα: Επιφάνεια οικοτόπων που λαμβάνουν ενίσχυση για να αποκτήσουν καλύτερο καθεστώς διατήρησης
* Τ4411: Αριθμός Σχεδίων Δράσης, Συστημάτων, Εργαλείων κλπ, που εκπονούνται/Εφαρμόζονται

(β) Αυξάνονται οι τιμές των κάτωθι τιμών κοινών και ειδικών δεικτών εκροών:

* CO18: Ύδρευση: Πρόσθετος πληθυσμός που εξυπηρετείται από βελτιωμένες υπηρεσίες ύδρευσης
* T4454: Αστική ανάπτυξη: Δημιουργία ή ανάπλαση υπαίθριων χώρων

(γ) Προτείνεται η προσθήκη των εξής ειδικών δεικτών εκροών:

* *T4476: Ποσότητα Αστικών Στερεών Αποβλήτων που μεταφορτώνεται προς επεξεργασία*
* *Τ4468: Πλήθος παρεμβάσεων για την αντιμετώπιση των διαρροών δικτύων ύδρευσης*
* *Τ4469: Πλήθος παρεμβάσεων για την αναβάθμιση και τον εκσυγχρονισμό του κτηριακού αποθέματος της χώρας*

Στον **ΑΠ14Β (περιβαλλοντικές υποδομές)** διατηρείται η στρατηγική για:

* Πρόληψη παραγωγής αποβλήτων καθώς και της χωριστής συλλογής και ανακύκλωσης με έμφαση στις νησιωτικές περιοχές της χώρας και στην Αττική.
* Ολοκληρωμένη διαχείριση αποβλήτων με έμφαση στις νησιωτικές περιοχές.
* Συλλογή και επεξεργασία αστικών λυμάτων κατά κατηγορία οικισμών με βάση τις κατευθύνσεις της Οδηγίας 91/271/ΕΟΚ με έμφαση στις τμηματοποιημένες πράξεις από την ΠΠ 2007-2013.

Σύμφωνα με τα αναφερόμενα στα κεφάλαια 4.2 και 5.2 ανωτέρω, μεταφέρονται πόροι ΕΤΠΑ όλων των κατηγοριών Περιφερειών από τον ΑΠ14Β στον ΑΠ10 για τη απαιτούμενη συγχρηματοδότηση του Μεγάλου Έργου «Διασύνδεσης της Κρήτης με το ΕΣΜΗΕ, Φάση ΙΙ, Διασύνδεση Κρήτη – Αττική».

Για τον λόγο αυτό έργα διαχείρισης στερεών αποβλήτων και λυμάτων μεταφέρονται από τον ΑΠ14Β στον ΑΠ14, όπου υπάρχει σχετική επιλεξιμότητα, και ενσωματώνονται στη στοχοθεσία του. Ως εκ τούτου μειώνονται οι τιμές των κάτωθι τιμών κοινών και ειδικών δεικτών εκροών:

* CO17: Στερεά απόβλητα: Πρόσθετη δυναμικότητα ανακύκλωσης αποβλήτων
* SO017: Ποσότητα ΒΑΑ που εκτρέπεται από χώρους ταφής
* T4412: Ποσότητα Αστικών Στερεών Αποβλήτων που οδηγείται σε ασφαλή διάθεση
* CO19: Επεξεργασία λυμάτων: Πρόσθετος πληθυσμός που εξυπηρετείται από βελτιωμένη επεξεργασία λυμάτων

Στο Παράρτημα VΙΙ βρίσκεται ο Πίνακας αιτιολόγησης των τροποποιήσεων τιμών δεικτών στην πρόταση 6ης Αναθεώρησης του ΕΠ-ΥΜΕΠΕΡΑΑ, στον οποίο περιλαμβάνεται η αναλυτική πληροφορία για τους ΑΠ όπου προτείνονται τροποποιήσεις των τιμών στόχων ή/και προσθήκες νέων δεικτών εκροών.

# Τεκμηρίωση προϋπολογισμού δεικτών εκροών που καθορίζονται στο Π.Ε. ως προς το Αρθρο 5(1) του Ε.Κ. 215/2014 (προταση 6ης Αναθεώρησησ)

Στον πίνακα που περιλαμβάνεται στο πρόσθετο έγγραφο «Τεκμηρίωσης του Πλαισίου Επίδοσης του ΕΠ» επιβεβαιώνεται ότι οι δείκτες εκροών που περιλαμβάνονται στο Πλαίσιο Επίδοσης αντιστοιχούν σε ποσό άνω του 50% του προϋπολογισμού ανά Άξονα Προτεραιότητας/Κατηγορία Περιφέρειας, όπως αυτοί διαμορφώνονται με την πρόταση 6ης Αναθεώρησης του ΕΠ-ΥΜΕΠΕΡΑΑ.

# Στρατηγικη Περιβαλλοντικη Εκτίμηση (προταση 6ης Αναθεώρησησ)

Η εφαρμογή των προβλεπόμενων στις ΚΥΑ 107017/28-8-2006 (ΦΕΚ 1225/Β/5-9-2006), όπως έχει τροποποιηθεί και ισχύει, για την προτεινόμενη 6η Αναθεώρηση του ΕΠ-ΥΜΕΠΕΡΑΑ πραγματοποιείται με βάση τις κατευθύνσεις που έχουν δοθεί από την αρμόδια ΔΙ.Π.Α./ΥΠΕΝ για την εκπόνηση νέας ΣΜΠΕ για το Πρόγραμμα.

Η νέα ΣΜΠΕ έχει υποβληθεί στην ΔΙ.Π.Α./ΥΠΕΝ με το με α.π. ΕΥΔ/ΜΕΤΑΦΟΡΕΣ 4255/29-09-2023 σχετικό έγγραφο. Η διαδικασία διαβούλευσης με τις δημόσιες αρχές και με το ενδιαφερόμενο κοινό, η οποία διενεργείται διαδικτυακά, έχει ξεκινήσει με το με α.π.105030/6915/12-10-2023 έγγραφο της.

Ο Φάκελος της ΣΜΠΕ βρίσκεται αναρτημένη, σε μορφή pdf, στην ιστοσελίδα της ΕΥΔ/ΜΕΤΑΦΟΡΕΣ για το ΕΠ-ΥΜΕΠΕΡΑΑ και ειδικότερα στο σύνδεσμο: https://www.ymeperaa.gr/images/SMPE\_6th\_REVISION.pdf

# ΠΑΡΑΡΤΗΜΑ Ι

**Συγκεντρωτικός πίνακας 6ης Αναθεώρησης**

# ΠΑΡΑΡΤΗΜΑ II

**Σχέδιο Δράσης Σιδηροδρομικών Έργων ανά μήνα (ΑΠ01)**

# ΠΑΡΑΡΤΗΜΑ III

**Έργα διαχείρισης στερεών αποβλήτων**

(Η με α.π. 99971/27-10-2023 απαντητική επιστολή των

ΓΓ Επενδύσεων και Ανάπτυξης και ΓΓ Συντονισμού Διαχείρισης Αποβλήτων)

# ΠΑΡΑΡΤΗΜΑ ΙV

**Έργα διαχείρισης λυμάτων στο ΕΠ-ΥΜΕΠΕΡΑΑ: ΑΠ14, 14Β**

# ΠΑΡΑΡΤΗΜΑ V

**Έργα βιοποικιλότητας στο Πρόγραμμα ΠΕΚΑ 2021-2027**

# ΠΑΡΑΡΤΗΜΑ VI

**Εθνικός Σχεδιασμός Διαχείρισης Καταστροφών**

# ΠΑΡΑΡΤΗΜΑ VIΙ

**Πίνακας αιτιολόγησης των τροποποιήσεων τιμών δεικτών**